Eibarko Udalak hainbat neurri hartu ditu Sanjuanetan gehiegikeriarik egin ez dadin — Eibarko Udala\nEibarko Udalak hainbat neurri hartu ditu Sanjuanetan gehiegikeriarik egin ez dadin\nKanpaina bi egingo ditu: bata, alkohol gehiegi edatearen kontrakoa, eta bestea, adikzioei buruzko informazioa ematekoa.\nSanjuan jaietan Eibarko Udalak kanpaina batzuk martxan jarriko ditu jaietan egiten diren gehiegikerien kontra. Jai egunotan, herriko taberna guztiek pegatinak banatuko dituzte TRONPATU BARIK lelopean, baita erabili eta botatzeko alkoholimetroak eta alkohol larregi ez edateko kartulinazko erregela moduko batzuk ere, informazioa ematekoak.\nAurreko urteetan egin duen bezala, Udalak aurtengoan ere lehiaketa bat egin du alkohola neurriz hartzeko informazioa ematen duen pegatina aukeratzeko. Aurten, 4 lan izan dira aurkeztu direnak, eta, horien artean, lelo hau daramana aukeratu da: TRONPATU BARIK. Egilea Amaia Ajuriagerra eibartarra da. Pegatina edo eranskailu hori herriaren erdialdeko tabernetan eta kafetegietan banatuko da; baita Eibarko txosnetan eta elkarte gastronomikoetan ere.\nBeste bi ekimen\nBestalde, Eusko Jaurlaritzako Osasun Publikoaren eta Adikzioen Zuzendaritzarekin elkarlanean beste bi ekintza hauek ipini dira martxan: “BETE ZAITEZ, BAINA EMOZIOZ!” lelopean, hiriko tabernek eta txosnek erabili eta botatzeko alkoholimetroak banatuko dituzte, doan. Horrela, edaten dutenek, odolean duten alkohol tasa zein den jakiteko aukera izango dute, eta emaitza txarra bada, ez dute autorik hartuko eta gutxiago edango dute. Kanpainaren inguruko posterrak eta informazio-erregelak ere banatuko dira.\nInformazioa emateko estalpeak ere jarri dira; aurrena, joan den zapatuan, ekainaren 13an, Untzaga plazan. AI LAKET elkarteak ipini zuen eta adikzioei eta kontsumoei buruzko informazioa ematekoa zen. Eta, datorren zapatuan, ekainaren 20an, gau-erditik goizaldera (00.00-03.30) alkohol gehiegi edateari buruzko informazio-estalpe bat egongo da Untzaga plazan, eta alkoholemia frogak doan egingo dira han bertan. Horren ardura SASOIA elkarteak izango du.\netiketak: Tronpatu Barik, Bete zaitez baina emozioz!, San Juanak, Sasoia elkartea, Ai Laket


14:38, 2 urria 2012ko berrikusketa\n14:36, 2 urria 2012ko berrikusketa (aldatu)\n14:38, 2 urria 2012ko berrikusketa (aldatu) (desegin)\nKazetaritza politikoak ere bere esparrua eratu zuen, batik bat [[Sabino Arana]]ren eskutik. []an ''[[Bizkaitarra (aldizkaria)|Bizkaitarra]]'' aldizkaria argitaratu zuen “Jaun-Goikua eta Lagi-Zarra” lemapean.\nBi urte iraun zuen eta, []ean, ''[[Baserritarra]]'' astekariak bete zuen aurrekoaren lekua. Euskarari buruzko pentsamolde abertzalea erakusten zuen: “Euskereari eutsi egixube zeuen Abenda ta odolaren izkerea dalako”. Aranak euskararen berpiztea abertzaletasunaren sorrerarekin lotzen zuen, eta bere ideologiak ez zuen etenik izan: ''La Patria'' ([]-[]), ''Patria'' (1903- []), ''Aberri'' (1906-[]) eta ''Aberrija'' (1908). Bestalde, lurralde bakoitzean aldizkari [[abertzale]] bana argitaratu zuen: [[Gipuzkoa]]n ''Gipuzkoarra'', []an; ''Bizkaitarra'' [[Bizkaia]]n, []an; [[Araba]]n, ''Arabarra'' sortu zen []an eta [[Nafarroa]]ko ''Napartarra'' []n agertu zen –haren jarraitzaileak ''La Voz de Navarra'' eta ''Amayur'' izan ziren–. Lau orrialdeko astekariak izaten ziren, eta euskarak % 10 betetzen zuen. Lau lurraldeetako aldizkari haien ondoren, eta abertzaletasunaren gorakada nabarmena zenez, [[Euzko Alderdi Jeltzalea]]k egunkari bat argitaratzea erabaki zuen: [[''[[Euzkadi (egunkaria)|Euzkadi]]''. []an kaleratu zen lehen zenbakia, Bilbon, eta 10.000 ale saltzera iritsi zen garairik onenean. [[Ebaristo Bustintza|Ebaristo Bustintza ''Kirikiño'']] izan zen euskarazko atalaren zuzendaria eta Aranaren hizkuntza-eredua erabili zuen. []ean, euskarak bi atal betetzen zituen “Egunekoa” eta “Euzko Abendaren Elez” izenekoak.\nAldizkari politiko-kulturalak ere agertu ziren. []an, esaterako, Bilbon, ''JEL'' hamabostekaria kaleratu zen eta []an, ''[[Euzko Deya]]'' sortu zen, Bilbon hau ere. Euskara soilik erabiltzen zuen, eta bertan lehen [[komiki]] sorta kaleratu zen, “Teles eta Niko”.


Bizkortasun sozioekonomiko altuko herrien artean sartu du Gaindegiak Senpere - Mendialdea - Erran.eus\nTtipi-Ttapa 2013-06-04 12:31\nEuskal Herrian dauden 685 udalerriei erreparatuz, horietako hogeik bizkortasun sozioekonomiko altua dutela ondorioztatu du Gaindegiak, Euskal Herriko ekonomia eta gizarte garapenerako behategiak. Tartean dago Senpere.\nDemografia oreka, bizi baldintzak, lana eta jarduera ekonomikoa eta zerbitzuetara dauden aukerak. Lau puntu horiek hartu ditu aintzat Gaindegiak berriki egin duen ikerketan eta Senpereko datuak baikor egotekoak dira. Demografia oreka kontuan hartzeko populazioaren igoera, zahartze eta jaiotze tasak eta gazte eta emakumezkoen iraukortasun tasa hartu dira kontuan. Bizi baldintzen nondik norakoak ikusteko jarduera maila, langabezia, arrisku ekonomikoa, populazioaren formazio maila, generoen arteko desberdintasunak, eta etxebizitza parkearen egokitzapenean oinarritu dira. Lana eta jarduera ekonomikoa nolakoa den ikusteko, aktiboen egitura, Gizarte Segurantzara afiliatutakoak, industriaren maila teknologikoa eta tokiko iniziatibaren proportzioa hartu dira kontuan. Zerbitzuetara dauden aukeren kasuan, horietara zenbateko distantzia den ikusi dute ikerketan.\nSenpereren kasuan, 5.550 biztanlerekin, demografia oreka, bizi baldintzak eta lana eta jarduera ekonomikoetan 20 udalerrien bataz-bertzekotik hurbil dauden balioak ditu. Zerbitzuetarako dituen aukerak, aldiz, onak dira, bataz-bertzekoaren gainetik dauden balioak baititu Senperek.


Arrateko Ama, zaindari onena - etakitto.eus\nArrateko Ama, zaindari onena\nETA KITTO 2020, Ira 08\nEibartar askorentzat Sanjuanak eta Sanandresak baino jai onartuagoak dira Arratekoak. Oporretatik bueltan ezin aproposagoak egiten zaizkigu orokorrean irailaren lehen asteburuko jai horiek, baina oraingoan kale egin digute, beste askok bezala, eta ezin izango ditugu gustatuko litzaigukeen moduan ospatu. Hori aprobetxatuta, lerro hauetan gure Zaindari Onenaren inguruko berriak errepasatu ditugu, badaezpada ere ahaztu ez ditzagun.\nArrate inguruan badaude hainbat ipuin edo kondaira, eliza bera zelan eraiki zen kontatzen duen istorioa esaterako. Esaten dutenez, Amabirjina artzain bati agertu zitzaion, berari eliza eraikitzeko eskatzen. Artzainak beste baserritarrei kontatu zien gertatutakoa eta, denon artean, eliza Azitainen egitea erabaki zuten. Artzainak, baina, Arraten egin nahi zuen eliza; besteek, ostera, nahiago zuten Azitainen egitea eta, gehiago zirenez, beharrari ekin zioten Azitainen. Baina, egunez beharrerako erabiltzen ziren tresnak, gauez bateren batek Arrateraino igotzen zituen. Sinesgabeenak Zelai eta Pagoaga ziren eta honako erabakia hartu zuten: tresna guztiak atzera ere Azitainera jaitsi eta gauez zelatan geratu. Zelatari zeudela, zarata entzutean batek ate-morroilo zulotik eta besteak zirrikitutik begira hasi zirenean, neskatila ilegorri polit bat ikusi zuten, gurdi apain batera tresnak eramaten. Eskuan akuilua hartuta, biei begiratu eta honakoa esan omen zien:\nAida, Txuri ta Belio.\nbegiak urten bekio.\nBerriz, makurka dagoana\noker gelditu beio.\nEta hodei argitsu batean joan zen gurdia, idiek tirata, neskatila aingeruarekin. Pagoaga begi barik gelditu zen eta Zelai konkor, eta baserri bietan hainbat gizaldietan haien oinerdekoak ere begibakar eta konkordunak izan ei dira. Horrela jasota dator Juan San Martin euskaltzain eibartarraren “Antzinako Eibar” liburuan, Arrateri eskainitako ataletan.\nEibarko euskeran ere badu zerikusia Arratek, batzuen iritziz behintzat. Esate baterako, Toribio Etxebarriak “Arratetikuak” berba erabili zuen bere lan marduletan. Izan ere, beste toki batzuetan umeak Parisetik etortzen direla esaten duten moduan, Eibarren umeak Arratetik etortzen dira, edo hori da umeei esaten zaiena. Gero, umeak elizan sartzean, gurasoei galdetzen zieten ea non gordetzen ziren umeak eta gurasoek sabaiaren erdian zintzilik dagoen itsasontzia seinalatzen zuten. Hortik zabaldu zen umeak itsasotik heltzen ziren ustea. Gainera, sasoi batean gure herrian ume bat gaixotzen zenean Amabirjina ikustera eramaten zuten, harek sendatzeko. Ezkon-laguna topatzeko bideak ere badu zerikusi zuzena Arraterekin: hango mendigailurrean dagoen harrizko kurutzeari Kredoa errezatzen hiru buelta ematea baina gauza hoberik ez ei dago.\n1442. urteko abuztuan, Mendaroko neska txiki bat behiak zaintzen zegoela, harri pila batean Arrateko Amaren irudia aurkitu zuen, orain Arraten dagoen irudia. Abadeari parte eman eta abenduaren 8an jarri zuten Amabirjinaren eguna. Horrek datuok Erroman azaldutako paperei zor dizkiegu. Abade frantziskotar batzuk eman zuten horren berri, nahiz eta kalean betidanik entzun dugun ipuinean Amabirjina “Zelai” baserrikoari agertu zitzaiola.\nNoizkoa den seguru esaterik ez dago, baina Eibarko herriari buruzko hasiera-hasierako agiriek Arrateko ermita aipatzen dute. 1498. urteko dokumentu batean, “egurtzak” (herriko basoetan egurra hartzeko eskubidea) zirela-eta, Arrate izendatuta dator. Adituek diotenez, askoz lehenagokoa dugu. Orduan Santiagorako bidea egiten zuten erromesak Arraten geratzen ziren, seroren kargu zegoen ostatuan.\n1954an jaitsi zuten Arrateko Amabirjina laugarrenez Arratetik. Irudian, Urkizuko parkean eibartarrez inguratuta.\nAmabirjinaren eguna Aita Santuak aldatu zuen\nArrate eguna antzina abenduaren 8an izaten zen. 1573. urtean Pio IV.ak irailaren 7ra aurreratzeko baimena eman zuen. Honakoa esan zuen: Arrateko Amabirjinaren eliza mendian dagoenez, eta abenduan, Sortze Garbiaren egunean, hotz handia eta elurteak izaten direnez, Kofradiari baimena ematen diot Arrateko eguna irailaren 7ra aurreratzeko. Eta Amabirjina Sortze Garbian meza emateko baldintza jarri zuen.\nAita Santuaren “brevea” edo baimena galduta dago. Itxura denez, 1794. urteko suteetan galduta. Agiriek dioskuenez, Jose Maria Etxezarreta abadeak latinetik euskerara eta gaztelerara itzuli zuen Aita Santuaren esana. Erdarazkoa Mugicaren Monografian dator, baina euskarazkoaren berririk ez dugu.\n1754: Eskandalua Arraten\n1754ko abuztuan Don Pedro Cano y Mucientes korrejidoreak “Arrateko santutegian gertatzen diren eskandaluen kontra” zeritzon Autoa argitaratu zuen. Jaun prestu hori ezaguna egingo zaio bati baino gehiagori, bera izan baitzen urte horretan udal hauteskundeetarako Ordenantzak euskerara itzuliarazi zituena: Jaunac, en resumidas cuentas, onec esan gura dabena da hasten ziren ordenantza famatuak.\nAbuztu horretako Autora bueltatuta, ikusi dezagun zein eskandalu ziren baztertu beharreko horiek: “Urtero iraillaren zaspichan emoten jaco asieria Arrateco Ama Birgiñaren ermitaren devociñoari (…) seiñaren bides inguru ta bastar guztichetaco gente saldoac etorten baittira ta orrei danei serbizeco denda ta barraca ugari eraikitzen dira, nun anoia edo janaricha ez ece ardaua bere naro egotten baitta, ta nun bata sein bestia oparo jan da edaten diran”.\nKorrejidore jauna ez zen zurrut kontuen laguna, baina gaitzago zeritzon “danza festejo quescagarrichari”, zergatik eze “diversiñoac eta libertinajiac engaiñazen dittuenes, gau gusticua celaichan yragatten dabe esparcidutta o sacabanatutta”.\nGainera, batzuk ilunpeko zirriekin ez ziren asetzen nonbait, zeren, eliza barruan gizonak eta emakumeak bereizita egon arren, korrejidoreak aurrerago dioenez, “… morroi bat erropac baiño lenago lossa eranzi ta emacumezco soiñecua janzitta andrartian sartu zan astoramenduba ta anabasa ta exenplu charra sorturic”. Larregikeria horiek sustarretik mozte aldera, korrejidoreak zurrun jokatu zuen: “Amar ducaten multia ta illabeteco carzela”.\nArrateko Ama bost aldiz izan da Eibarren\nBostak ere XX. mendean. Lehenengo jaitsiera 1913an izan zen, “parrokiara jaitsi eta kanpaina-meza egiteko Gasteiztik lizentzia jaso ondoren”. Handik bederatzi urtera, 1922an, jaitsi zuten bigarren aldiz eta baita bederatziurrena eskaini ere parrokian. Hirugarrenez 1929an izan zen hiri barruan eta, Gasteizko apezpikuaren bisita aprobetxatuz, koroatze kanonikoa egin zuten azaroaren 3an. Eugenio Urroz zen orduan San Andreseko parrokoa. Eibarrera egindako laugarren jaitsiera 1954an egin zen, koroatzearen zilarrezko ezteiak ospatu eta Andre Mariaren Urte Santua zela baliatuz. Azaroan etorri eta abenduaren 12ra arte egon zen, egun horretan “agur bikaina lagun izanik” santutegira bueltatzeko. Eta bosgarren eta azkena 1999. urtean izan zen, orduko hartan apirilaren 24tik irailaren 7ra arte, denbora guzti horretan San Andres parrokiako tronoan. Orduko bederatziurrenean herriko zortzi parrokiek, txandaka, presiditu zituzten ospakizunetako bakoitza. Arrate Egunaren bezperan, bestalde, Arratera bueltatu aurretik San Andres Egoitzan eta Aginagako elizan egin zituen geldiuneak. Arratsaldeko 16:00etan atera zuten parrokiatik, 17:00etan Aginagan zegoen eta, handik ordubetera, 18:00etan, Arratera heldu ziren. Han Krabelin hoteletik eraman zuten anderoek santutegira.\nBi prozesio urtero\nArrateko santutegian urte osoa ematen duen Amabirjina elizatik kanpora prozesioan ikusteko aukera oso egun zehatzetan baino ez da izaten: lehena, jakina, Arrate egunean, meza nagusia amaitu eta jarraian gurutzeraino egiten duten kalejiran; bigarrena hurrengo domekan izaten da, kofradiaren eguneko prozesioan. Horrelakoetan Amabirjina batetik bestera eramaten duten anderoak Arrateko Kofradiako kideak dira: Arraten eta inguruan bizi diren baserritarrek osatutako kofradia da eta bertako kideek Amabirjina bera zein bere inguruko beste kontu guztiak zaintzen arduratzen dira: Amabirjina prozesioan atera baino lehen jantzi egiten dute, apaindu, diamantezko koroa ipini, kandelak, lazoak eta bestelako guztiak ipinita apaindu… 2012tik aurrera andero gazteenek bigarren prozesioa egiten dute.\nArratera hiru pausotik joateko ibilbidea\n“Arrateko pausoak” izeneko ibilbidearen hasiera Azitaingo elizaren eta Untzuetatarren jauregiaren tartean dagoen rotondan dago, zeramika lan batez adierazita. Toki berean Eltzartzako zubi zahar berreraikia eta Apalategi errotaren harriak ere ikusiko ditugu, gaur egun galduta edo ahaztuta dauden erroten oroigarri: Apalategi, Ezkaregi, Azitain, Barrenetxe… beste garai bateko ohituren isla. Bertatik abiatuta, Eltzartza baserri ingurutik gora, berritutako hiru Santutxoetan gelditzeko aukera dago:\n– Lehenengoa Sumendixa baserriaren inguruan dago. Bertan Jose Antonio Azpilikueta artista eibartarraren lana ikusi daiteje, kondaira zaharra azalduz.\n– Bigarren pausoa Lezeta Abeletxe inguruan dago, eta aterpe horretan Esther Galarzaren arte-lana ikus daiteke: zeramikan egindako lana da, esmaltez apaindua, eta Arrateko Amaren irudia eta abestia, “Arrateko Ama” ezaguna, erakusten ditu.\n– Hirugarrena aurrekotik 10 minutu ingurura dago, Zesterokuan. Iturria baino metro batzuk gorago. XVII. gizaldiko grabatu baten erreprodukzioa du apaingarri. Jule Egañak egindako lana da, eta baserri zein itsas munduko irudiak biltzen ditu. Bidea jarraituz, 10 bat minututan Arratera helduko gara.\nArrateko Hiru Pausuen ibilbideari hasiera ematen dion irudia.\nSimon Aldazabal Saria 1996tik\nAurten 25. edizioa bete behar zuen saria Simon Aldazabal atletaren omenez jokatzen da. 1918an Markinan jaiotako Simon oso ezaguna da Eibarko kirolzaleen artean eta Eibarko Klub Deportiboan eman zituen bere urterik onenak atleta moduan. Pixka bat berandu hasi bazen ere -29 urterekin “deskubridu” zuelako Arrateko Don Pedrok, bere alde hamar hogerleko ipini zituenean Eskaillu pelotariaren aurkako proban-, Elgoibako Mugerza krosean ere irabazle izandakoa dugu Simon. Eskailluri Arratetik Ixuara irabazi bazion ere, baditu Aldazabalek beste marka batzuk oraindik hautsi ez direnak, Arratetik Agiñaspi tabernarainokoa tartean, zortzi minutu eta erdiko denborarekin. Bere omenez orain arte jokatutako 24 edizioetako bakoitzean Eibarko Klub Deportiboak lagun bat omendu du urtero.\nSimon Aldazabal atleta, marka handiaren jabea.\n1945. urte inguruko probalekua\nFlorentino Areta alkate zela egin zen Arrateko zelaian dagoen probalekua, 1945. urtearen bueltan. Bertako harrien pisuak, bestalde, honakoak dira: 2.020 kilo pisatzen du handiak (idi-dematan erabiltzen denak) eta 750 txikienak (gizonharria denak).\n« Eibar Eskubaloiak Eibar KEren kamisetarekin jokatuko du Euskadiko Kopa Pentsiodunen aldarrikapenak kalera bueltatu dira, udako etenaldia eta gero »


VIII. Sport Mundi San Silbestre solidarioa igandean izango da - Gaurkotasuna - Hondarribia\nVIII. Sport Mundi San Silbestre solidarioa igandean izango da\nHondarribiko kaleetan urte zahar egunean “VIII. San Silbestre solidarioa” ospatuko da. Hasera eta helmuga San Pedro kalean egongo da.\nHondarribiko kaleetan urte zahar egunean “VIII. San Silbestre solidarioa” ospatuko da. Hasera eta helmuga San Pedro kalean egongo da. Handik Itsasargi kaletik Foru kalera, Kiroldegira eta hondartzako aparkalekura joango delarik. Han buelta eman eta Kirol Kaitik, Butroi Pasealekura, Puntala, Kale Nagusia eta Juan Labordatik San Pedro kalera itzuliko da.\nUne hauetan 1.925 partehartzailek eman dute izena, eta lasterketa egunean 2.200era heldu daitezke gehienez. Izenematea 15 eurotan irekita dago www.kirolprobak.com gunean, eta dortsalak jasotzeko Hondartza Kiroldegiko beheko bulegoan egingo dira gaur 17:30etik 20:30ak arte eta bihar 10:00etatik 14:00etara.\nIrabaziak ASPANOGI Elkartearentzat izango dira, Gipuzkoako Haur Minbizidunen Guraso Elkartea hain zuzen. 1996. urtean sortutako diru irabazi asmorik gabeko elkarte bat da eta xede nagusia haur minbizidunaren eta bere familiaren bizi kalitatea hobetzea da, gaixotasunaren berri izaten den unetik beraien beharrei erantzun bat emanaz.\nFamili, langilego, boluntario eta erakunde laguntzaileen lanari esker, ASPANOGI-k haur minbizidunaren arretan hobekuntza nabarmenak lortu ditu. Hondarribian lortutako irabaziak ikerkuntzara bideratuko dira.


Ivan Urtzelai oñatiarraren 'Bidaiak eta eskaladak Patagonian' lanarekin hasiko dute Mendi Astea - Oñati - Goiena.eus\nIvan Urtzelai oñatiarraren 'Bidaiak eta eskaladak Patagonian' lanarekin hasiko dute Mendi Astea\nArantzazu Ezkibel Galdos 2009-03-07 18:15\nAloña Mendiko mendi sailak gertu dauka 2009ko Mendi Astea. Martitzenean, hilak 10, hasiko dituzte bideo emanaldiak –hain zuzen, Ivan Urtzelai oñatiarraren lan batekin–. Gainera, hainbat irteera eta ikastaro antolatu dituzte.\nUrteroko hitzorduari kale egin barik, aurten ere Aloña Mendik Mendi astea antolatu du. Bihartik aurrera, hainbat bideo emanaldi, mendi irteera eta ikastaro antolatu dituzte, herritarrek mendiaz gozatzeko.\nHelburu konkretu barik antolatzen dutela mendi astea adierazi digu AloñaMendi mendi saileko kide den Aritz Biainek: " Mendiari buruzko zerbait herriari ematea gura dugu".\nBiainek dio saiatzen direla aste batean alpinismoa, eskalada, bidaiak… denetik sartzen. "Orain arte puntako jendea ekarri izan dugu, erdi profesionalak direnak. Aurten, ostera, ahalegindu gara bertako jendea, ingurukoa ekartzen", azaldu du Biainek aurtengo egitarauaz galdetuta. Hala, Ivan Urtzelai oñatiarrak hasiko du emanaldien zikloa. Bihar, martitzena, 19:30ean emango du Bidaiak eta eskaladak Patagonian ikus-entzunezkoa. "Hemen inguruko mendietan hara joan ahal izateko egin zuen entrenamendua erakusten du, eta baita bidaia bera ere. Aireportutik Patagoniarako bidaia eta azkenik, han egindako eskalada erakusten du", dio Biainek.\nMendi sailak azpimarratu gura izan du egueneko filma: "La Montagne perdue filmak iaz Torelloko mendi zinema lehiaketa irabazi zuen", azaldu du Biainek. Emanaldia 20:00etan izango da, sarrera hiru eurotan dago.\nDatorren aste bukaeran mendiko eski irteera antolatu dute Pirinioetan. Dagoeneko plaza guztiak beteta daude. Bestetik, domekarako Itxinako ingurune karstikoan ibilaldia antolatu dute. 08:00etan izango da irteera.\nInformazio gehiago Aloña Mendiko webgunean duzue.


Artoa - Ahotsak.eus\nHizlaria(k): Hizlari ezezaguna, BOL-006\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BOL-006-003 kodeko bideoa nahi duzula aipatzea: ahotsak@ahotsak.eus\nArtoa baserrietan elikagai garrantzitsua zen. Artoan ereiteko eta batzeko prozesua azaltzen du. Errotaria "zorruen mendi" zeritzonarekin gelditzen zen, ehotzeko eramandako zati batekin. Prozesua bukatzerakoan taloak eta morokilak egiten zituzten.\nProiektua: Alfabetatzerako Langaiak. Bizkaieratik Baturantz\nData: 1985(e)ko uztailaren 01a\nEmalea: Gernika-Lumoko Aita Villasante Euskaltegia\nGaia(k): Ohiturak eta bizimodua » Elikadura » Jatekoa eta edatekoa , Baserria » Baserriko lanak » Errota , Baserria » Baserriko lanak » Artoa , Baserria » Baserriko bizimodua » Baserriko bizimodua\n- Ba... len emengo jatekue esko baserrixen izetxesuan artue. Oiñ ogixe izeten dan lez, artue, se esuan ogirik eoten ta ogixe artzen basan be, ba, garixe artzen basan be saldu ein biar diru pixkat artzeko ta artue jan biar etxien. Da biar asko ein biar artuari. Maitzi'n erein, gero or, bagallien asitxe pixkat jorratu; gero indarra batu, se sasotan eingo suan ba? Santa Eujeniako aldien, ba... garagarrille... ez, iraillien, iraille; gero, urrixen artue batuu. Gero batzuk ganbaran bota solte ta beste batzuk malutetxuas lotu te esei. A be eiñ eiñbizuan, e? Pentzau selako biarra san... barrerik es eiñ!\nGero, siketikuen, ba, neguen otz eitxeuanin, garandu, bana banan, artu bata bestias sokorrak eta rraa-rraa garandu. Gero siketijuen ondo, se bustixe erutebaban errota' esuan arto gosue eitxen da... talue arrotu es da... a ondo siketute gero errota’. Da errotan, ba pixkat kentzejuan errotarixek sorruan alde se a' pe biarra debaide esin leixean eiñ de... estok aizen ori? Diru` etxuan da, ba, «sorruen mendi›› esatejakona kentzejakuan, apurtxu bat, euneko onenbeste... errotarixe fiñe basan; basan tranposotxu, ba, pixkat ostu. Ba! orrek olantxe sitxuan... Da gero, ba, talu eitxe zuan: ipini ure irakitxen, gatza bota pixkat, da maixan ganien edo ontzixen baiña maixa ganien, geixenetan e? Botatezuan urune, ein erdixen zulotxue da ur berue bota ara da ondo ibili. Zemat eta geixa ibili gozuaue!\nGero jo politxo politxo –ez pentzau edozelan, e- biribil biribille talue eiñ da pagie su ederra einde ipini da... a txapela lez arrotu biar ezetejuan e? beko suten. Ordun etxeun ongo kontuik! de beko suten. BALA! buelta emon da gero an prasan ipuni parrillak da igul amar ume ta be armosu emoteko amak ta arek epeletan eukitxe, arek katilluta' emon. Aitxek bexek jatzi, da esnie ipini galderean egosten an... tximinixako laatzíen (ik estok esautu ori, a! orrek esautzeko baserrire jun bisuan morro... da morro krixedak ogi jan baik koitxaduek...) barreik eseik eiñ, e? au geuri barren eitxera etorride!...\nMorokillek biar gogortxuao eukitejok. A ipintxesuan, ordun esauat, latzi'n esei ontzixe, ipini uras an, baiña ur beruai, e? bota urune da arek pelotak eiñ estaitxesan eraiñ jjeraiñ jjeraiñ, gogor -izerdixe atea bear isetezuan a eitxeko, morokille eitxeko- da morokille ondo egositxe gero... a bai sosue jateko! gustetejakonentzako baiña ni gastetan janda naoles arto asko on etxuat nai, es morokillik ez taloik.\nSagardoa, pitarra, xixarra, muztioa...\nBaserriko senide guztiei jaten emateko egin beharrekoak\nOsintxun garai batean egon ziren errotak\nUbera auzoan errota ugari\nBaserriko elikadura eta lan-banaketa\nEguneroko jakiak; angulak merke-merke\n18-20 bidaia azpigarritan\nLehen jaten zutena\nGaria egitea makinen mende


Igandean 3 urte bete zituen Xua Lasagabaster Uranga zoriondu zuten Donostiako Atano frontoian “Motxilak gora!” ikuskizunean – Usurbil Eginez\nIgandean 3 urte bete zituen Xua Lasagabaster Uranga zoriondu zuten Donostiako Atano frontoian “Motxilak gora!” ikuskizunean\nArg.: Sare Herritarra\nPasa den igandean (urtarrilak 19) Xua Lasagabazter Urangak hiru urte bete zituen eta Espaianiako Espetxe legediaren arabera, 3 urte egitean Usurbildik Valentziako Picassenteko espetxean dituen guraso Olatz Lasabagaster eta Patxi Urangarengandik banandu dute. Beraz, Xua aurrerantzean ez da gurasoekin kartzelan biziko. Amaren sorterrian, Usurbilen biziko da hemendik aurrera bere amonarekin, gurasoengandik 600 kilometrotara. Uranga zein Lasagabasterrek dagoeneko bete dituzte haien aurkako kartzela zigorren hiru laurdenak. Bigarren graduan daudenez, egun batzuk espetxetik ateratzeko baimena eskatu zuten, baina ukatu egin die Zaintza epaileak.\n“Motxilak gora!” ikuskizun jendetsua\nSare Herritarrak eta Xua Gurasoekin Etxera herri ekimenak antolatuta, “Motxilak gora!” ikuskizun jendetsua ospatu zen igande goizean, Donostiako Atano frontoian. Usurbildik 600 kilometrotara, Valentziako Picassenteko espetxean dituen Xua Lasagabaster Uranga usurbildarrak 3 urte bete zituen egunean plazaratu zen ikuskizuna. Guraso bat edo biak espetxean dituen Euskal Herriko 102 haur eta gazte motxiladunak izan ziren protagonista. Haien eskubideak betearaztea eskatu zen, ikuskizun alai eta koloretsuan.\nArg.: @sare_herritarra, @noaua, @itsasertze, @josebaazkarraga, @MertxeAizpurua, @AgurtzaneSola, @XingolaUsurbi, Andoni Canellada (Foku)\nHaur eta gazte motxiladunak abesten, errezitatzen, dantzan, bertsotan… aritu ziren. Emanaldian guztian husten joan ziren motxila erraldoia bizkar gainean zeraman Porrotx izan zuten bidelagun. Haur eta gazte hauek bizi duten bidegabekeria, sufrimendu eta eskubide urraketez betetako Porrotxen motxila husten joan ziren emanaldian zehar.\nXuaren ama Olatz Lasabagasterren atxilotu aurretik Hik Hasin ari zen lanean eta ikuskizunean bere lankideak parte hartu zuten. Guztien izenean, Ainhoa Azpiroz usurbildarrak hitz hauek eskaini zituen: “Xuaren ama baikorra da, Hik Hasikoak bezala. Patxi aita eta Olatz ama Xuarekin etxean nahi ditugu. Zorionak Xua! Olatz eta Patxi maite zaituztegu!”.\nIkuskizunaren amaieran, bertan bilduta zeuden haur eta helduek puxika txuriak goraka jaurti zituzten Xuari “zorionak zuri” abestuz giro alaiean. Talde argazki erraldoi bat aterata amaitu zen ekimena.\nSarek eta Xua Gurasoekin Etxera herri ekimenak eskerrak helarazi dizkiete igande goizean Donostiako Atanon ospatu zen “Motxilak gora!” ikuskizunera joandakoei. Sarek motxiladun haurrak haiekin gurasoekin batera etxeratzea eskatu du beste behin, eta horretarako, espetxe politika aldatzeko garaia dela irudikatu zuten igandeko ekitaldiarekin. Donostiako Atanon “Motxilak gora!” ikuskizun jendetsua ospatu aurretik hedabideei eskainitako adierazpenetan, emanaldiaren heleburua azaldu zuen Sarek: “Espetxe politika hau azalean erarik gordinenean bizi duten motxiladun haurren egoera plazaratu nahi izan dugu”.\nGuraso bat edo biak espetxean dituzten 18 urtetik beherako 102 haur eta gazte daude egun Euskal Herrian, astebururo astebururo ehunka kilometro egin behar dituztenak 40 minutuz euren ama, aita edo gurasoak ikusteko. Motxiladun haurren kolektiboak kide berri bat izango du aurrerantzean; igande honetan 3 urte bete eta Usurbildik 600 kilometrotara, Valentziako Picassenteko espetxean urrunduak dituen gurasoengandik bereiziko duten Xua Lasagabaster Uranga usurbildarra.\nXua eta gainerako haur motxiladunen eskubideak betearaztea eskatu dute, “Motxilak gora!” ikuskizun koloretsu eta jendetsuan (Noaua!)\n3 urte bete dituen Xua zoriondu dute “Motxilak gora!” ikuskizunean (Noaua!)\nSare: “Xuaren eta gainontzeko motxiladun umeen motxilak zamaz arindu eta irriz betetzen jarraituko dugu” (Noaua!)\nXua gurasoekin etxera: Ulertezina da gurasoei baimena ukatzea (Naiz)\n“Motxiladun haurren zama” arintzea eskatu dute ehunka pertsonak Donostian (Eitb)\nXua ez da bakarrik egongo (Berria)\nHaur motxiladunen eskubideak betearaztea eskatu dute, “Motxilak gora!” ikuskizunean (Argia)\nPosted on 2020/01/21 2020/01/21 by usurbileginezPosted in Orokorra\nAurrekoa Aurreko sarrera: Urtarrilaren 23an Atxegaldeko Jai Batzordearen bilera irekia txosna kokatu ohi duten lokalean\nHurrengoa Hurrengo sarrera: Xua Lasagabaster Uranga usurbildarra motxiladun haurren kolektiboko kide berria izango da gurasoak aske izan arte\nOne thought on “Igandean 3 urte bete zituen Xua Lasagabaster Uranga zoriondu zuten Donostiako Atano frontoian “Motxilak gora!” ikuskizunean”\nPingback-a: Xua Lasagabaster Uranga usurbildarra motxiladun haurren kolektiboko kide berria izango da gurasoak aske izan arte | Usurbildarrak aurrera


Erdigune Historikoa Eraberritzeko Plan Berezia moldatuta, abantaila handiak | Bergarako Udala\nErdigune Historikoa Eraberritzeko Plan Berezia moldatuta, abantaila handiak\nEnviado por Bergarako Udala en Lun, 2019-04-22 16:41\nBergarako Erdigune Historikoa Eraberritzeko Plan Bereziaren (Plan Especial Rehabilitación del Casco Histórico gaztelaniaz) berritzeak abantaila handiak ematen dizkie eremu horretako herritarrei eta bertan bizi edo negozioak jarri nahi dituztenei.\nAldaketa horrekin Udalak nahi izan du eremu horretan irisgarritasuna bermatzen laguntzea eta etxebizitza aukerak biderkatu zein lanpostuak sortzeko erraztasunak ematea.\nHala, 2003an Bergarako Erdigune Historikoa Monumentu multzo gisa katalogatu zenetik, hainbat izan dira hori kudeatzeko egindako tramite eta kudeaketak. 2009an Hiri-antolatzearen Plan Orokorra onartu zen; 2013an Erdigune Historikoa Eraberritzeko Plana; eta orain hainbat berrikuntza oso nabarmen.\nHain zuzen ere, Planaren moldaketa hauek baimentzen dituzte hainbat akzio:\n-Beheko solairuari beste erabilera batzuk ematea: etxebizitza; negozio komertziala; lantokia eta etxebizitza uztartzea; eta zirkulazioa duten kale batzuetan garajea egitea.\n-Bi eraikinentzat igogailu bakarra jartzea –konpartitzekoa-.\n-Errekalde Parkea –estazioraino- erdigune historikoan kokatuta gelditu da orain.\nHalako interbentziorik egiteko interesa duten herritarrek Udaletxera jo beharko dute beraien kasu konkretuaren aukerak eta mugak argitzera, erakin bakoitzak fitxa partikularra duelako. (Argazkian Barrenkale kalea; 3 eta 5 zenbakien artean igogailua jarrita dago Eusko Jaurlaritzak baimenduta).


Duela 70 urte desagertu zela uste zuten animalia bat aurkitu dute berriro Tanzanian | Consumer\nDuela 70 urte desagertu zela uste zuten animalia bat aurkitu dute berriro Tanzanian\nLoweko aingeru-torrada da, metro bateko luzera duen ugaztun afrikarra.\nHirurogeita hamar urtez baino gehiagoz ez da arrastorik izan. Azal bakarra zuen, eta haren deskribapena, Willough Low Lowe esploratzaile eta naturalista ingelesak egina. Orain, Bizitza Basatia Kontserbatzeko Elkarteko (WCS) zientzialari bati esker, mundu guztiak ikusi ahal izango du azkenean mangosta afrikar hau, 1932. urteaz geroztik jineta cervalina izenez ezaguna den mangostaren senide.\nHarraparia gautarra da gauez, eta biraztertu egin dute Udzungwako Mendien Parke Nazionaleko ekialdeko eskualdean, Tanzaniako Daniela ikertzailearekin. “Loweko zereta baten lehen argazkia da, eta duela hirurogeita hamar urte bete ondoren animalia dagoela baieztatzen du”, zioen atzo De Lucak, tanzano-erreserban haragijaleak bilatzen aritzen denak.\n“Orain – zientzialaria gehitzen nuen, animalia horiek gehiago ezagutzea espero dugu, eta horrek biziraupena ziurtatzen lagunduko digu “. Gaueko eta zuhaitzetako ohiturak -espezi-espeziearenak- joan den mendearen hasieratik gizakiari eskiatzen egon dela esaten diote. “Haragijale handiekin alderatuta, oso gutxi ezagutzen ditugu txikiak, jinetak eta mangostak, esaterako”, aitortu du De Lucak, eta “argi gehiago bota nahi du animalia-talde garrantzitsu horri buruz”.\nJineta berriak zorte hobea izan du Lowek deskribaturiko beste animalia batek baino, Miss Waldroneko colobobrogorria, Erdialdeko Afrikako tximino-espezie bat, 2000. urtean desagertu zena.\njineta-eu Tanzania zerbalina


Blocus Continental - Wikipedia, entziklopedia askea.\nEuropa 1811n. Urdinez Frantziaren menpean zeuden lurraldeak eta blokeoa ezarri zutenak.\nBlocus Continental (Euskaraz: Kontinenteko Blokeoa) Ingalaterrak Frantziako Inperioari 1806an ezarri zion itsas blokeoari erantzunez Napoleon I.ak hartu zituen neurriei ematen zaien izena (frantsesez).\nNapoleonen helburua Ingalaterrak kontinentean zituen merkataritza-harremanak erabat deuseztatzea zen. Horren ondorioz sorturiko ekonomia-krisiak bake bidean jarri zuen ezinbestean Ingalaterra. 1806ko azaroaren 21ean galarazi ziren Britainia Uharteetako merkataritza-harreman guztiak (Berlingo Dekretua). Une hartatik aurrera, itsasoan nagusi zen Ingalaterrak eragotzi zien itsasoan ibiltzea portu ingelesetan aduana-eskubideak ordaindu ez zituzten ontzi guztiei. Fontainebleauko (1807ko urriak 13) eta Milango (1807ko azaroak 23) Itunen bitartez, ingelesekin harremanetan jarritako ontzi guztiak eskuratzeko ahalmena eman zitzaion armada frantsesari. Blokeoaren eragina erabat ziurtatzeko, Napoleonek konkista gehiago egin zituen Espainian eta Portugalen (1808). Errusia hasieran blokeoaren alde agertu bazen ere, hautsi egin zuen Ituna 1811n, eta Errusiako kanpainaz erantzun zuen Napoleonek. Europa aldeko esportazio ingelesak urritu ziren arren, Espainiaren Ameriketako koloniekiko merkataritza-harremanak areagotu egin ziren. 1810. urtetik aurrera, Britainia Handiko produktuen aurkako blokeoa arindu egin zen, eta erabat amaitu zen Napoleon I.aren porrotaren ondoren (Waterlooko gudua, 1815).\nFrantziako historia militarra


txintxarri.eus: Topa eginda hasi du Semblante Andaluzek kultura astea\nTopa eginda hasi du Semblante Andaluzek kultura astea\nUrteroko hitzorduari ez dio hutsik egin Semblante Andaluzek: kantu eta algara artean ekin diote aste kulturalari. Afaritxo batekin indarrak hartu dituzte; ekintzaz beteriko astea dute zain.\nSemblante Rocierok jarri dio musika iluntzeari\nTxintxarri 2017/10/10 17:03\nOhorezko ardoa edanda hasi dute festa giroa Semblante Andaluzeko lokalean, Lasarte-Oriako Golf plazan. Bazkideez gain, udaleko ordezkariak ere gonbidatu dituzte luntxera. Topa egin, eta kantuan hasi dute jaialdia elkarteko kideek; Semblante Rociero taldearekin.\nIgandera bitartean hamaika ekitaldi antolatu dituzte. Asteartean eta asteazkenean mus eta tute txapelketak egingo dituzte, hurrenez hurren. Ostegunean egingo dituzte ekitaldi nagusiak. Okendo plazan gaztelu puzgarriak jarriko dituzte, 11:00etan, eta tiro al bote lehiaketa egingo dute eguerdian. Arratsaldean jokatuko dituzte tute eta mus txapelketak. Eta iluntzean, Semblante Rociero taldearekin egingo dute dantza.\nOstiral goizean ere umeentzako jokoak egongo dira Okendo plazan, eta arratsaldean Furius konpartsak alaituko du giroa. Dantzaldiak egingo dituzte 20:00etatik aurrera.\nLarunbatean, goizeko haurrez jokoen ondoren, Calderetada egingo dute bazkaltzeko. Lehenago, 13:00etan, Extremadura Etxean Badajozeko Los Jateros abesbatzari harrera egingo diote. Eta, arratsaldean, hainbat taldek dantzaldiak eskainiko dituzte. Tartean izango dira Semblante Andaluzeko taldea eta Zambra. Amaya Gonzalez Caballero dantza eskolakoek ere parte hartuko dute ikuskizunean, 20:00etan.\nIgandean amaituko da aste kulturala. Literatura, argazkilaritza eta marrazki lehiaketetako sariak emango dituzte eguerdian. Paella bazkaria egingo dute gero. Aurretik eta ondoren, dantza taldeen ikuskizunaz gozatu ahalko dute Okendora gerturatzen direnek. Son de Ases taldearen kontzertuarekin amaituko dituzte ekintzak.\nLasarte-Oriako kaleetan zehar\nZorionak. Ritxar, Begoña, Patxi, Itziar, Pablo eta Maiteren partez.\nGil ( Ostirala)


Testura - Kulturklik\nElgoibar 2020(e)ko Azaroak 27\nTestura diskoaren fitxa.\nSormen egonaldia egin ostean emaitza erakutsiko dute Ander Mujikak, Felix Buffek, Johannes Buffek eta Maialen Belaustegik.\nNapoka Iria desegin ondoren hainbat proiektutan ibili zen Ander Mujika musikari, baina denbora baten ondoren tiraderan gordeta zituen zirriborroak atera eta oso berea izango zen zerbait marrazten hasi zen. 2017 eta 2019 artean egindako zirriborroen artetik garbiketa egin, txukundu, landu eta hortik 6 pieza eta kantu bat bildu zituen (6 soinu ‘piezak’ dira eta Fuji izenekoa, kantua da).\nBakardadea hotza eta arrotza da, eta kontrapuntu eta berotasun bila Felix Buffena jo zuen (willis drummond, Joseba Irazoki eta Lagunak, Botibol…). Aspaldiko laguna eta taldekidea izan du Felix; bateria jolea baino musikaria da. Berak eman zizkion bestelako geruzak eta soinuak. Bien artean azken ukituak eman eta Johannes Buffi (Dalek, Zombie Zombie, Thurston Moore…) pasa zioten pieza bilduma. Honek soinua borobildu eta nahasketa txukundu zuen. Azkenik Maialen Belaustegik (aka Dodoma) gardenkien proiektore bat baliatuz diskoaren inguruko irudi guztia landu zuen.\nHasieratik argi ikusi dute soinu eta irudi geruzez baliatuko zirela emozioen munduan punta batetik bestera joateko. Testurak sortu zituztela konturatu ziren, mihise baten gainean soinu koloreak gehituz eta aldatuz.\nHasieratik argi zeukaten irudi analogiko-natural bat sortuko zutela, zuzenean nabarmen gera dadin irudiaren garrantzia. Ez zuten inolako asmorik performance bat sortzeko, eta ez dute uste euren irudiak garrantzi handirik duenik. Nahiago zuten soinuarekin batera joango zen iruditegi bat sortzea.\nZuzenekoa prestatzeko momentua iritsi zenean baldintza bereziak behar zituztela ohartu ziren eta laguntza eske jo zuten Dinamora. Proiektua gauzatzeko behar zuten guztia topatu zuten hemen. Dinamoko areto nagusiko horma zuria aproposa zen gardenkien proiektoreekin lan egiteko eta akustika aldetik orekatua iritzi zioten.\nEgonaldiaren lehen fasean soinua landu zuten Buff anaiek eta Anderrek. Set osoa prestatu eta lantzeko hiru egunez lan egin zuten Dinamoan. Bigarren fasea set hau zuzenera eraman, emaitza aztertu eta irudiarekin uztartzeko erabili zuten, beste bi egunez.\nIrudia eta soinua ahalik eta bateratuen izate aldera musikariak eta “proiekzionista” espazio berean jardutea erabaki zuten. Soinu sistemaren aurrean (kontzertuetan gertatu ohi ez den bezala) egotean emaitzaren gainean kontrola totala zela konturatu ziren. Johannes berak kontrola du emaitzaren gainean, soinu teknikari lanak zuzenean musikariarenarekin banatuz. Honek bigarren abantaila bat ere badu, inmertsioa. Soinua “gainean” izateak kontrola emateaz gain honen barnetik lan egiteko aukera ematen du.\nEspazioan modu honetan kokatzeak, hau da, publikoa dagoen espazioan kokatzeak ikuslearen eta eszenatokiaren arteko mugak lausotzen ditu, laukotearen jarduna bera emaitzaren parte bihurtzen delarik. Performancea egin ordez nahiago izan dute jarduna bera gertutik bistaratzea.\nData 2020(e)ko Azaroak 27\nLekua Herriko Antzokia\nPedro Muguruza etorbidea, 7


ELA Hezkuntza itunaren kontra dago, ez dituelako lehengoratzen azken urteotako murrizketak\nSindikatuak Jarraipen Batzordearen osaera negoziazio kolektiboko eskubidea ez duela bermatzen salatu nahi du\nAurreko legealdian UPNk eta PSNk murrizketa gogorrak ezarri zituzten krisiaren aitzakiaz (ratio igoera, ordezkapenak ez betetzea, behin behineko tasaren igoera...). Nafarroan Europako azken postuetan gaude hezkuntzan inbertitzeari dagokionez. 2015eko datuen arabera Nafarroa da Hezkuntzan gutxien inbertitzen duena 28ko EBean, Errumaniarekin batera (BPGaren %3,2). 2018an Nafarroan gure BPGaren %3,2 inguru inbertitzen jarraitzen dugu (2010ean baino 14 milioi gutxiago), Europako batez bertzekotik urruti (%4,9), eta are urrutiago UNESCOk gomendatzen duen %6tik.\nMaria Solana Hezkuntzara heldu zenean, 2017an, honela erran zuen: ?Hezkuntzan inbertitu behar da, eta lehengo egoerara itzuli?. Adierazpen honek Nafarroako Gobernuak bere Akordio Programatikoan hartutako konpromisoei erantzuten zien. Errealitatea da ez dela gehiago inbertitzen eta oraindik leheneratu gabeko murrizketak daudela indarrean.\nGaurko akordioak ez ditu lehengoratzen UPNk eta PSNk ezarritako murrizketak, eta alde batera uzten ditu hezkuntza publikoko 9 sindikatuok helburu genituen gai nagusiak:\nEgungo ratio altuak mantentzen dira.\nIrakasleen ordezkapenetan ez dago zehaztapenik.\nPlantillen egonkortasunari begira ez da benetazko aurrerapausorik ematen. Behin-behinekotasuna %33koa izanik, egungo EPE sistemak ez digu Departamentuak helburu duen %8ra hurbiltzeko aukerarik ematen.\nAzken urteetan izan dugun eroste ahalmenaren %15eko galeraren ondoren, soldata-baldintzak berreskuratzeko epeak ez dira ezartzen.\nGainera, adostutako testuan aldaketa bat sartu dute, aurreko zirriborroetan ez zegoena: itunaren jarraipen-batzordearen osaera. Lehen, sektore-mahaian ordezkaritza zuten sindikatuez osatzen zen; eta orain, ordea, ituna adostu duten sindikatuendako bakarrik mugatu da parte hartzea. Jokabide hori eraso larria da askatasun sindikalaren aurka. Sektore-mahaiak eginkizunik gabe uzteko arriskua ere badago, zeren berez negoziazio kolektibokoak diren gaiak itunaren jarraipen-batzordean aztertuko dira. Jarraipen-batzorde horrek berak erabakiko du zein gai eramanen den sektore-mahaira eta zein ez.\nNahiz eta formalki sinadura ez da izango abuztuaren 24a arte, lortutako akordiak murrizketako lehengoratzea aukera eta langileen baldintzak hobestea aukera galtzea suposatzen du. Aldi berean, arraipen-batzordearen osaerak sindikal askatasunaren kontra jotzen du.\nELAren iritziz, itun hori adosteak eta murrizketak lehengoratzeko beharrezko mobilizazioa bultzatzeari uztea oso albiste txarra da, ez dituelako lehengoratzen azken urteotako murrizketak


LGTBIQ+ FOBIAREN AURKAKO NAZIOARTEKO EGUNA 2022\nGaur maiatzaren 17a LGTBIQ+ Fobiaren Aurkako Nazioarteko Eguna ospatu dugu ikastolan. Maila guztietako ikasleek parte hartu dute!\nERROMAKO ZUBIA II. IPUIN-OLERKI LEHIAKETAREN SARI BANAKETA\nGaur, LGTBIQ+ eguna ospatzen dugu. Hori dela eta, Ikastolak Erromako zubia II. ipuin/olerki lehiaketa antolatu du. Gaia "Erromako zubiak kolore guztiak onartzen ditu" izan da. Partaidetza librea izan da eta bi kategoria finkatu dira, hona hemen irabazleak:\n1. Saria ,”Kanpotik desberdina barrutik berdina”, Ian Arellano.\n2. Saria, “Bi lagunen istorioa”, Leire Telleria eta Nahia onaindia.\n1. Saria, "Tirita arrosa”, Danel Iriondo, Luka Arrese eta Anes Belkaid.\n2. Saria, ”Markel eta erromako zubia”, Abdul Zafar, Taieb Benkiran eta Mikel Elortza.\nIrabazleek balea jaso dute, behean aipaturiko herriko establezimendutan gastatzeko ( Amaitz, Hizki, FK Kopistegia eta Graphics)


Aitor eta David\nAnder e. by xarpati 184 views\nIbil aparatua by xarpati 617 views\nBihotzeko gaixotasunak ander etxez... by xarpati 256 views\nIñigo by xarpati 295 views\ngenesis by Paunat 304 views\n1. Engranajeen funtzionamendua\n2. Hipotesia

Nola transmititzen dute mugimendua tamaina desberdineko engranajeek?

Gurpil bat mugimenduan jartzen denean beste batekin konektatzen da eta biak mugitzen dira horrela denbora guztian.

\n3. Materiala

Letxuga lehortzeko sukaldeko makina edo zentrifugagailua.

\n4. Nola egin

Har ezazu letxuga lehortzeko ontzia, aurkitu bere engranajea eta ondo aztertu bere mekanismoa

- Zenbat gurpil horztun ditu: 1

- Zanbat hortz ditu gurpil bakoitza: 72

- Engranaje bira bat emten duenean

- Zenbat ematen ditu besteak? 5

\n5. Ondorioak

Nola askatzen da mugimendua engranajeen bidez?

-Abiadura handitu behar da.

Zein gurpilari eragin behar zaio mugimendua azkarra izateko?

-Gurpil handia.

\nBihotzeko gaixotasunak ander etxezarraga


GURE INGURUNEA ONDARE HISTORIKOA MUÑATOIZKO GAZTELUA\nMuñatoizko gaztelua Petronorren instalazioen erdian egotea egoera zirkunstantzialez harantzago doa. Konpainiaren nortasun-ezaugarri bihurtu da, konpainiaren logotipoak gazteluaren irudia hartu baitu. Eskualdeko paisaia tradizionalaren parte da, eta Multzo Historiko Artistiko Nazional izendatu zuten duela hamarkada dezente.\nBizkaian zutik dauden gazteluetatik, Muñatoizko gazteluak soilik eusten dio eskualdeko tradizio arkitektonikoari, dorretxeak eraikitzean oinarritutako tradizioari. 1339an eraiki zuten, eta, ordudanik, gazteluak aldaketa eta handitze asko izan ditu. Beste bi eraikin garrantzitsu izan ditu lagun: Muñatoizko San Martin baseliza eta Salazartarren jauregia.\n1949an, Multzo Historiko Artistiko Nazional izendatu eta bost urtera, erosi zituen eraikin horiek Bizkaiko Foru Aldundiak, zaharberritzeko. Salazartarren jauregia Informazio eta Turismo Ministerioari utzi zion Foru Aldundiak 1968an, paradore gisa erabil zezaten. 1973. urtean, ordea, Petronorrek erosi zuen eraikin-multzoa. Jauregia enpresaren egoitza sozial bihurtu zuen, eta eraikinen inguruko lursailak lorategi publiko. Bere aldetik, Muñatoizko Gaztelua birgaitzeko lanek urteak iraun zituen. Bizkaiko Foru Aldundiak eta INEMek eskola-tailerra finkatu zuten bertan.\n“San Martín de Muñatones. Gaztelua, Jauregia, Ermita”


Ikusle ugari gerturatu da asteburuko Herriarteko sei saioetara — Gipuzkoako Herriartekoa\nAlegian ia 200 lagun bildu ziren Gaztetxean 7 astoren gainean (Alegia) eta Aizkorpe (Segura-Ataun) taldeen saioa entzuteko. Etxeko taldean Mikel Artola, Imanol Irazustabarrena eta Odei Oiartzabal aritu ziren kantuan eta, goierritarren taldean, Eneko Araiztegi, Jon Iturrioz eta Mikel Tapia. Gai jartzaile lanak, berriz, Alex Goikoetxeak egin zituen. Giro ederra sortu zen saioan. Alegiako taldea nagusitu zen 15 punturekin, Aizkorpek 9 lortu zituen.\nAzpeitiko Sanagustin kulturgunean ere jendetza bildu zen ostiral gauean, 150 bertsozale inguru. Erniarraitz 1 taldetik Jokin Uranga, Leire Ostolaza eta Haritz Etxeberria “Ministro” izan ziren kantuan, Lexoti taldean berriz, Ander Lizarralde, Jon Otegi eta Jokin Irastorza. Gai jartzaile lanetan Gurutze Oiarzabal aritu zen. Umorez hasi ziren lehen agurretik eta, azkenean, Erniarraitz 1 taldearentzat izan zen garaipena, 17-7 egin baitzuten.\nZarauzko Putzuzulo Gaztetxean izan zen Hitza ote hitza eta Osinalde taldeen arteko saioa. Etxeko taldean Joritz Bastarrika, Markel Eizagirre eta Beñat Jauregi jardun ziren kantuan, gabiriarren taldean berriz, Aratz Igarzabal, Gorka Maiz eta Endika Igarzabal. Maite Aizpuruak egin zituen gai jartzaile lanak. 60 bertsozale inguru bildu ziren eta kanpoko taldearentzat izan zen saioa 17 punturekin. Zarauzko taldeak 7 puntu lortu zituen.\nOñarri elkartean egindako afariaren ostean egin zuten bertso saioa Oñatiko Txinparta 1 eta Oiartzungo Martzeliña taldeak. Oiartzuarrak txukun aritu ziren, baina oñatiarrek batu zituzten puntu gehien.\nIgandean jokatu zen 26+ eta Debagoienaren arteko saioa Anoetako Kuku Elkartean. Bazkariaren ostean 75 lagunetik gora bildu ziren eta giro ederrean ospatu zen. Oier Urkola gai jartzailearen gidaritzapean Txomin Azpirozek, Adur Gorostidik eta Iñigo Gorostarzuk kantatu zuten Tolosaldeko taldetik, Debagoieneko taldetik aldiz, Haizea Aranak, Oihana Aranak eta Marixe Ruiz de Austrik. Saio txukun baten ondoren 26+ taldearen aldeko epaia atera zen 14 punturekin, kanpoko taldeak 10 puntu lortu zituen.\nAstigarragako Zipotza Elkartean jokatu zen Astigarraga eta Zarauzko Tulipanak taldeen arteko saioa. 40 bat lagun bildu ziren eta zarauztarren oholtzan egoten jakiteak eta tartekako txispazoek erabaki dute parekatua izan den saioa, Tulipanak nagusitu baitziren 13 punturekin. Etxeko taldeak 11 lortu zituen.


Astelehenean abiatuko da kontsumo bonoen kanpaina berria - Villabonako Udala\nZu hemen zaude: Albiste nabarmenak Astelehenean abiatuko da kontsumo bonoen kanpaina berria\nPost 2021 Iraila 30\nGaur arratsaldean Udaleko eta Oria merkatari elkarteko hainbat ordezkarik Amasa-Villabonako III. kontsumo bonoen kanpaina aurkeztu dute. Astelehenean, urriaren 4an, jarriko da martxan, eta abenduaren 11ra arte luzatuko da. Bonoak, aldiz, urriaren 29ra arte erosi daitezke.\nAmasa-Villabonako Udalak herriko merkataritza sustatzeko apustu irmoa egiten jarraitzen du. Herriko denda eta saltokiei esker Amasa-Villabonako kaleak bizirik diraute, eta aurrerantzean ere, horrela mantentzea du helburu.\nUdalak herritarren kontsumo ohituretan eragiten jarraitu nahi du, gure herriko merkataritza balorean jarriz eta herrian bertan erosketa aukera paregabeak ditugula erakutsiz. Egoera zaila bizi duen merkataritza sektorea biziberritzen segi nahi du Udalak, esan bezala, Amasa-Villabonako kaleak bizi-bizirik ikusteko.\n60.000 euroko hitzarmena Oria merkatari elkartearekin\nOria Merkatari Elkartearekin sinatutako hitzarmenaren bidez, Udalak 60.000 euroko inbertsioa egin du kontsumo bonoen III. kanpaina berri hau martxan jartzeko. Horrela, 16.200 bono jarriko dira salgai, eta 47 saltoki edo establezimendutan erabili ahal dira.\nParte hartu duten establezimenduak\n10 euroko balioa duten bono pertsonalizatuak\nBono bakoitzak establezimendu konkretu baten izena izango du, beraz, erosleak aurrez aukeratu beharko du zein establezimendutako bonoak eskuratu nahi dituen. Bono bakoitzak 10 euroko balio du.\nBonoak hirunaka erosi behar dira\nBonoak hirunaka erosi behar dira, eta gehienez ere, 9 eskuratu daitezke. Beraz, pertsona bakoitzak 3, 6 edo 9 bono erosi ditzake. Erosle bakoitzak erabakiko du guztiak denda batean, bitan edo hirutan erabili nahi dituen, baina, denda bakoitzean gutxienez hiru erabili beharko dira.\nUdalak %33ko dirulaguntza bono bakoitzean\nBonoak erosten dituen herritarrak 20 eurorekin 3 erosketa bono lortuko ditu, hau da, 30 euro. 40 eurorekin 6 erosketa bono jaso ditu, guztira, 60 euro. Eta, aldiz, 60 eurorekin, 90 euro jasoko ditu, 10 euroko 9 bono. Horrela, Villabonako Udalak erosketa bono bakoitza %33an lagunduko du diruz.\nBonoen salmenta puntua\nKanpaina honetako kontsumo bonoak udaletxe azpialdean egongo dira salgai, Udal liburutegiaren ondoan dagoen balio anitzeko gelan.\nSalmenta puntuak urriaren 4an zabalduko ditu ateak eta urriaren 29ra arte egongo da zabalik goiz eta arratsaldez, 09:00 – 13:00 eta 17:00 – 19:00 ordutegian.\n• Amasa-Villabonan erroldatutako 16 urtetik gorakoek bakarrik erosi ditzakete.\n• Bonoak abenduaren 11ra arte erabili daitezke saltokietan. Egun horretatik aurrera ez dute inolako baliorik izango.\n• Bonoa erabiltzeko, erosketak gutxienez 10 euroko balioa izango du. Kopuru horretara iristen ez bada, diferentzia ez da eskudirutan itzuliko.\n• Bonoak ez dira inongo kasutan eskudiruagatik trukatuko.\n• Bonoak erostera etortzerakoan txartela erabiltzea eskatzen diegu herritarrei, horrela kudeaketa errazagoa izango baita guretzat.\nInformazioa biltzen duen eskuorria etxe guztietara banatuko da\nAipatutako herritar guztiengana iritsi dadin, asteburu honetan herriko etxe guztietara banatuko dugu xehetasun guzti hauek azaltzen dituen eskuorria.\nUdalaren deia herritarrei\nUdalak herriko saltokietako bonoak erostera animatu nahi ditu amasa-billabonatarrak, eta horrela gure merkataritza sektoreari bultzada bat emango diogu.\nKanpaina hau amaitzean ere, ez ahaztu herrian bertan erosteaz, Amasa-Villabonan denetik daukagu eta! Herria bizirik mantentzea guztion esku dago.\nUdalak eskerrak eman nahi dizkie Oria merkatarien elkarteari, izena eman duten establezimendu guztiei eta kanpaina hau martxan jartzen lagundu duten guztiei.


Never Surrender, itzel etxean - Arrasate - Goiena.eus\nNever Surrender, itzel etxean\nTxomin Madina 2019-04-14 17:32\nArrasateko gaztetxea lepo bete zen bart Never Surrender taldearen kontzerturako; eta indarrez eta pasioz betetako emanaldiak ez zuen inor ere epel utzi.\nJarraitzaileek bost urte itxaron behar izan dituzte Never Surrender taldea berriz ere etxean, Arrasateko gaztetxean, entzuteko eta atzo gauean 21. Korrikaren alde izan zen kontzertuarekin eman zitzaion amaiera itxaronaldi luze horri. Ikusmin handia zegoen laukotea berriz ere gaztetxeko agertokian ikusteko, eta horren adierazgarri izan zen sarrerak lortzeko sortu zen ilara luzea.\nMusikariak eta publikoa, bat eginik\nKataluniako Batec taldeak zabaldu zuen gaua besteak beste iazko irailean kaleratu zuten Cicatrius de Guerra diskoan jasotako doinuekin, eta harrera beroa izan arren, argi zegoen gaztetxean bildutakoak Never Surrenderren zain zeudela. Arrasatekoek Latorrizko dominak abestiarekin hasi zuten emanaldia, eta berehalakoa izan zen publikoarekin konexioa\nTaldearen abestiak izan ziren emanaldian jaun eta jabe, eta kontzertu guztian zehar nabaria izan zen musikariak jarraitzaileak bezainbeste gozatzen zebiltzala. The Poteseko hiru kiderekin batera abestutako 11 istorio, broncka eta gau ero kantuarekin eman zioten amaiera, agertokian behintzat, festari.


Atxiloketek galderak egitera eramaten gaituzte.\nIñigo Urkullu EAJ-PNVren EBBren presidenteak aditzera eman duenez Batasunaren zuzendaritza berriaren kontra martxan jarri den polizi lanak zentzu gabeko balorazioak baino, galderak eragiten ditu. Urkulluk nahiko luke "kalkulu politikorik " ez egotea. "Eragin den anabasak kezkatu egiten nau, honen guztiaren atzean kalkulu politikoa egon daitekeelako" esan du Radio Popular irratiari eskainitako elkarrizketan.\nUrkulluk azpimarratu duenez "Baltasar Garzon ezagutzen dugularik, espero dezagun instrukzioa zuzena izatea eta ez dadila akatsez betea izan, jardun hau ez dadila itxurakeria izan edo epaileak edo bestelako batek dituen arrazoiak eraginda". Bere hitzetan "espero dezagun honen guztiaren atzean kalkulu politikorik ez izatea". "Bitxia da atxiloketa pertsona batzuk bildu izanagatik izatea, pertsona horiek libreki elkartzeko eta biltzeko eskubidea dutelako".\nBilerak "ETAri zuzendutako estrategiari begira antolatuak direla "egiaztatuta badago, egiaztapen hori ere beharrezkoa da. "Horrek guztiak eramaten gaitu egoeraren gainean ezer ez jakitera, hau da, ezker abertzalea den euskal gizartearen zatian bizi den izar-laino horren inguruko inkognitara".\nEtiquetas: Baltasar Garzon, EAJ-PNV, Eta, Iñigo Urkullu


Steamen hamar milioi ale saltzea lortu du Fall Guysek - Berriak - Game Erauntsia - Bideojokoak euskaraz\nSteamen hamar milioi ale saltzea lortu du Fall Guysek\nLander Unzueta | 2020/12/04 11:00 Berriak\nBattle royale erako plataforma jokoaren hirugarren denboraldia prestatzen ari dira Mediatoniceko garatzaileak.\nAzken hilabeteetako ezusterik handienetakoa izan da Mediatonic garatzailearen Fall Guys Ultimate Knockout dibertigarria. PC eta PS4rako argitaratutako jokoak gazte zein nagusiak erakartzea lortu du, arrakasta izugarria eskuratuta.\nUnityk bere motor grafikoarekin garatutako mota desberdinetako edukien 2020ko hirugarren hiruhilabeteko emaitza finantzarioak argitaratu ditu; bertan “Unityrekin sortutako bideojoko handienak” zehaztu dituzte, eta Genshin Impact bezalako jokoen artean agertzen da Fall Guys. Zehazki, PCan bakarrik hamar milioi ale saldu dituzte Mediatonicekoek.\nNabarmentzekoa da azken hilabeteetako erritmoaren galera. Izan ere, abuztu amaieran zazpi milioi joko saldu zituzten Valven plataforma digitalean. Hala ere argi dago battle royaleak gora egiten jarraitu duela. Twitch plataforman ere bideojoko ikusitakoenen artean egoten jarraitzen du, lanaren arduradunek nabarmendu duten bezala.\nFall Guys bigarren denboraldian murgilduta dago, baina garatzaileek lanean jarraitzen dutela aldarrikatu dute. Izan ere, hirugarren denboraldia prestatzeari ekin diote jada: Winter Knockout deituko dela aurreratu dute. Minijoko berriez gain jantzi bereziak ere ikus daitezke plataforma jokoan. Untitled Goose Game dibertigarriaren jantzia eskuratu ahalko da datozen egunetan.


Arroila-jaitsiera Saturixo errekan — Eibar.ORG | Eibarko peoria\nHemen zaude: Hasiera / Blogak / Eibartik / Arroila-jaitsiera Saturixo errekan\nArroila-jaitsiera Saturixo errekan\nAsier Sarasua 2011/06/03 10:40\nSaturixo errekan arroila-jaitsiera antolatu zuen, joan den maiatzaren 14an, Eibarko Klub Deportiboak. Bideoa ere egin dute eta hementxe ikusgai.\nSaturixo erreka Elgoibar eta Eibar artean dago, Maltzaga ondoan. Garai batean leku ezaguna, bai arrantzaleentzat, bai baserritarrentzat (Arrate eta San Pedro auzoen artean dago). Bizpahiru errota ere izan ziren inguruan. Azkenaldian, baserriak eta auzoak hustu ahala, eta errotak behea jota, erdi-ezkutuan geratu da ingurua.\nEibarko Klub Deportiboa "erabilera" berriak ematen hasi da eta maiatzaren 14an arroila-jaitsiera antolatu zuen. Badirudi inguru aproposa dela, batez ere urez gainezka datorrenean.\nEibartarrez eta elgoibartarrez osatutako talde batek goitik beherako bidea egin zuten eta bideoa ere grabatu zuten. Neoprenoa, arnesa, segurtasun mosketoi bat eta zortzi bat hartu, eta ordu eta erdian jaitsi zuten Saturixo erreka, harik eta N-634 errepidera heldu ziren arte. Bidean, 30 metroko rapel bat ere egin behar izan zuten Saturixoko amila aldats handikoa da-eta.\nAlbistea Elgoibarren.net webgunetik jaso dut. Informazio gehiago Deporraren Foroan.\netiketak: deporra, cde, kirola, natura\nOso interesgarria. Hori bai, espero dut jaitsieran merezi bezala zaurituko zela bideoari musika jarri diona.


Irekia Eusko Jaurlaritza - Gobierno Vasco :: Familiaren zuhaitz genealogikoa egiten ikasteko ikastaroa Euskadiko Artxibo Historikoan\nFamiliaren zuhaitz genealogikoa egiten…\n“Genealogiak ikertu eta eraiki Euskadin” izenburupean, 16 orduko genealogia ikastaroa antolatu du Euskadiko Artxibo Historikoak\nUrrian eta azaroan zehar (larunbat goizeTAN, urriaren 15 eta 29an, eta azaroaren 12 eta 26an) genealogian interesa duen ororentzako ikastaroa antolatu du Euskadiko Artxibo Historikoak. Mendetan atzera egin eta euren zuhaitz genealogikoa osatu nahi duten guztiei zuzendua izanik, datu bila nora jo, artxiboetan gorderik dagoen informazio hori guztia nola erabili edo nola kudeatu irakastea da ikastaroaren helburua.\nAzken 30 urte hauetan ikerketa genealogikoa gizartean gehien hedatu den kultur praktiketako bat bihurtu da gure inguruan. Euskadiko artxiboek Interneten informazio kopuru oso handia jarri dute, genealogia aldetik interesgarria. Hala ere, prestakuntza programak garatzea falta da komunitate ugari horrek informazio hori errazago erabili ahal izateko.\nUnean uneko jakin-mina alde batera utzita, pertsona talde bat bada, sutsuak oro har, zeinen informazio eta formakuntza eskaerak azkar aldatzen baitiren. Zuhaitz genealogikoa egiteak ikerketa eskatzen du, eta horretarako beharrezkoa da iturri dokumentalak eskuragarri izatea. Kolektibo hau urte hauetan artxiboko dokumentuen informazio kontsumitzaile nagusi bihurtu da.\nTestuinguru horretan, eta komunitate horri erremintak nahiz behar adina ezagutza emateko helburuz antolatu du ikastaroa Euskadiko Artxibo Historikoak Antzinako elkartearekin elkarlanean, dokumentu-funtsa eskuera eta erabilgarri izan dezaten: “Genealogiak ikertu eta eraiki Euskadin”\nLekua: Euskadiko Artxibo Historikoa (Maria Diaz de Haro, 3 Bilbo)\nEgunak: larunabatak. Urriak 15 eta 29; azaroak 12 eta 26\nDoako ikastaroa, plazak bete arte\nGuernika (1937) filmaren proiekzioa eta bisita gidatuak\nGenealogia ikastaroa ez da Euskadiko Artxibo Historikoak urrirako antolatu duen jarduera bakarra. Aste honetan bertan, urriaren 14an, ostiralez, Nemesio Sobrevillak 1937an zuzendu zuen Guernika filma proiektatuko da. Film honek gerra zibileko irudirik latzenetako batzuk grabatu zituen, Gernika bonbardaketa eta ondorengo irudiak, eta Bizkaitik ihes egitera behartutako umeen irudiak. Proiekzioaren ondoren, mahai ingurua izango da, erbesteratzea hizpide nagusi hartuta.\nGuernikaren (1937) proiekzioa eta ondorengo mahai ingurua:\nLekua: Euskadiko Artxibo Historikoa\nEguna: urriak 14, ostirala, 19:30etatik 21:00etara.\nDoakoa, aretoaren edukiera bete arte.\nBestalde, “Euskadiko Artxibo Historikoa eta diktaduran erbesteratutakoen oroimena” izenburu nagusiarekin, Artxiboak bere instalazioan ezagutzeko bisita gidatuak ere antolatu ditu, urriaren 19rako.\nKultura Ondarea kontzeptua da gure ingurunea ulertzeko moduari Europak berez duen ekarpenetako bat, hots, gure nortasun pertsonala eta kolektiboa lotu eta harmonizatzen dituen lotura, historian zehar eta gaur egun hainbat eratan gauzatu dena. Agiritegietan ondare horren zati bat gorde eta herritarren eskura jartzen da. Egun horretan ere Euskadiko Artxibo Historikoak ateak irekiko ditugu, egunero bezala, baina, gerra zibilaren ondorengo euskal herritarren erbestealdiari buruzko jatorrizko agiriak eta lekukotasunak erakusteko asmoz.\nEuskadiko Artxibo Historikoan bisita.\nEguna: urriak 19, ostirala\nOrdua: 10:00etan eta 12:00etan\nLekua hartzeko: eah-ahe@euskadi.eus\nBai Guernika filmaren proiekzioa, bai bisita gidatuak, 2016ko Ondarearen Europako Jardunaldien baitan kokatzen dira, eta Bizkaiko Foru Aldundiarekin lankidetzan antolatzen ditu Euskadiko Artxibo Historikoak.


Dantza nudista — dantzan.eus\nHemen zaude: Hasiera › Hemeroteka › Dantza nudista\nKritika, 'La Pudeur des Icebergs'\nErabat hutsik zegoen eszenatokian hiru gizon guztiz biluzik agertu dira hasieratik bertatik eta horrek ezuste erreakzio bat eragin du zenbait ikuslerengan. Argien diseinua ere eszenatokia bezain espartarra izanik, erdiko foku zuri pean hasi dira hiru gizonak salto bertikalak egiten, erritmo pausatuan eta beste desplazamendurik egin gabe. Hiruren biluztasunak, sexua agerian uzteaz gain, gorputz gihartsuen edertasun kanonikoa nabarmentzen du eta, segur aski horretan datza lan honen balio nagusi eta bakarra.\nEmanaldiaren hasierako salto segida errepikakorrak gihar-tonu itzela eskatzen duten beste ariketa batzuekin jarraitu du, eta horrek are gehiago markatu ditu gorputzen muskulatura, batez ere noizbehinka hartzen zituzten atseden uneetan ageriagoak zirelako arnasketa kontrolatuaren mugimenduak.\nEmanaldiaren erdian-edo beste hiru dantzari joan dira taldean integratzen -neska bat eta beste bi mutil, hirurak ere biluzik- salto bertikal eta ariketa gimnastikoen segidan parte hartzeko, baina taula gainean ez dira seiak batera ia inoiz egon eta gehienbat bakardade koordinatuan aritu dira, Leveilleren nahia indibidualtasunaren ideia azpimarratzea ei delako. Alde horretatik ulertu daiteke une bakar batzuetan sentsualtasun pasarte hotzak gertatu izana -pieza bera bezain hotzak- eta elkarren arteko harremanak figura eskultorikoak eraikitzeko behar zirena baino ez izatea.\nSoinu-banda moduan Chopinen preludio zatiak entzun dira, era zatikatuan eta oso urrutik, baina berdin izan zitezkeen garaje-rocka edo zarata industrialak, denbora guztian entzun dugun soinua oinek behegainaren kontra jotzean sortutako kolpe errepikatuak izan direlako.\nProposamenaren gogortasuna ikusita, ez da harritzekoa ikusle bat baino gehiago emanaldian zehar aretotik joan izana. Ni neu ere joango nintzatekeen, baina nahiago izan dut geratu, koreografo batzuen lan ildoak hilkorron bizipenetatik zein urrun egon daitezkeen jakiteko.\nKonpainia: Daniel Leveille. Lekua: Bilboko Euskalduna jauregia. Eguna: Azaroak 11.


ingeniaritza Archives - Zientzia Kaiera\nbiologia Ekaia aldizkaria kimika medikuntza\nAzken urteotan agertutako teknologia eta plataforma berriek ikasleen parte hartzean oinarritutako proiektuak garatzeko eta irakaskuntzarako beharrezkoa den materiala sortzeko eta hedatzeko bide ugari eskaintzen dituzte. Horren adierazle da MinervaLab proiektua. Egitasmoa Jupyter Notebook plataforman eta softwarearen garapenean erabili ohi diren […]\nMakina-erreminten errendimendua eta zehaztasuna\nGero eta konpetentzia handiagoko merkatuan, makina-erremintaren fabrikatzaileak zehaztasun handiagoko produktuak eskaini beharrean aurkitzen dira, betiere salneurriak ahalik eta baxuen mantenduz. Honen adibide dira hegazkinen motorretako eta energia sektoreko turbinetan erabili beharreko gainazal konplexuko eta gero eta tamaina handiagoko piezen fabrikazioa […]\nbideoak ingurumena kimika\nGaur egun, mota horretako aireko robotak –adibidez, paketeak entregatzeko Amazonen banaketa drone ezaguna– eskala handian garatzera bideratuta dago industria. Baina ez da erraza sistema horren bidezko garraioaren erabilera zabaltzea. Kostu handia du, salgaiak banatzeko beste aukera batzuekin alderatuz. Gainera, autonomia […]


Oiartzungo Arraztalo elkarteak eskualde mailan proiektu bat martxan jarri nahi du | El Diario Vasco\nOiartzungo Arraztalo elkarteak eskualde mailan proiektu bat martxan jarri nahi du\nProiektuan parte hartuko duten lagunek lan desberdinetan aritzeko aukera izango dute.\nPrograma honen helburua Errenteria, Lezo eta Pasaiako gaixotasun psikikoa duten pertsonak nekazaritzan lan eskarmentua izatea da\nGOIZARIN Jueves, 23 julio 2015, 23:44\nOiartzungo Arraztalo Elkartean urtarrilaz geroztik eskualde mailan proiektu bat martxan jartzeko lanean aritu dira. «Programa honen helburua Errenteria, Lezo eta Pasaiako gaixotasun psikikoa duten pertsonak nekazaritzan lan eskarmentua izatea eta Oiartzungo Arraztalo Elkartearen lana aipatutako herrietan ezagutaraztea da», azaldu du Pedro del Olmok, Arraztalo elkarteko kideak.\nProiektua gauzatzeko, «Gipuzkoako Foru Aldundiaren Aurrekontu Parte-hartzaileetako 50.000 euro lortu genituen. Arraztalo eta Foru Aldundiko Gizarte Politikako sailaren artean sinatutako hitzarmenari esker, programa ekainean martxan jarri genuen Errenteriako hiru langile, Pasaiako bi eta Lezoko batekin. Pertsona hauen aukeraketa Errenteriako Osasun Mentaleko Zentroko profesionalen laguntzaz egin dugu», argitu du.\nSei langile horiek, bi arduradunen gidaritzapean, Arraztaloren baratzatan nekazaritza lanetan trebatzen hasi dira. Irailean, hiru hilabeteko lan kontratua egingo zaie. Honekin guztiarekin, «gaixotasun psikikoa duten pertsonengan lanak duen eragin positiboa ikusaraztea lortu nahi dugu», nabarmendu du.\nHorrez gain, del Olmoren iritziz beste helburu garrantzitsu bat izango da eskualdeko herrietan gaixotasun psikikoa duten pertsonen eta haien senideen herri mugimenduak sortzea. Hori lortzeko, Arraztalo beste hiru herrietako gaixotasun psikikoa duten pertsonekin eta haien senideekin lanean hasiko da.\n«Orain, Arraztalori eta Oarsoaldeko gaixo psikikoen familiei dagokigu, udal bakoitzaren laguntzaz, 2016tik aurrera proiektu honek herri bakoitzean izango duen ibilbidea eta egitura elkarlanean sortzen hastea», laburbildu du del Olmok.\nEl bronce, para Pasaia Kayak


Manonville - Wikipedia, entziklopedia askea.\nPatrick THIERY (2014-2020)\n48° 49′ 48″ N, 5° 54′ 42″ E / 48.83°N,5.9117°E / 48.83; 5.9117Koordenatuak: 48° 49′ 48″ N, 5° 54′ 42″ E / 48.83°N,5.9117°E / 48.83; 5.9117\nDomèvre-en-Haye, Lironville, Martincourt, Minorville eta Noviant-aux-Prés\nManonville Frantziako udalerri bat da, Meurthe-et-Moselle departamenduan dagoena, Ekialde Handia eskualdean. 2013an 240 biztanle zituen.\n2007an Manonville udalerrian erroldatutako biztanleak 240 ziren. Familiak 91 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 39 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 104 etxebizitza zeuden, 89 familiaren etxebizitza nagusia ziren, 8 bigarren erresidentzia ziren eta 8 hutsik zeuden. 100 etxeak ziren eta 4 apartamentuak ziren. 89 etxebizitza nagusietatik 83 bere jabearen bizilekua ziren eta 6 alokairuan okupaturik zeuden; 1ek bi gela zituen, 8 etxek hiru zituzten, 16 etxek lau zituzten eta 64 etxek bost zituzten. 66 etxek euren parking plaza propioa zuten azpian. 34 etxetan ibilgailu bat zegoen eta 41 etxetan bat baino gehiago zituzten.\nManonville udalerriko biztanleria-piramidea 2009an .\n2007an lan egiteko adina zuten pertsonak 132 ziren, horien artean 98 aktiboak ziren eta 34 inaktiboak ziren. 98 pertsona aktiboetatik 93 lanean zeuden (53 gizon eta 40 emakume) eta 5 langabezian zeuden (2 gizon eta 3 emakume). 34 pertsona inaktiboetatik 11 erretiraturik zeuden, 14 ikasten zeuden eta 9 "bestelako inaktibo" gisa sailkaturik zeuden.\n2009an Manonville udalerrian 90 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 16.894 euro zen.\n2007an zeuden 5 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 ibilgailuen saltze eta konpontze enpresa zen, 1 informazio eta komunikazio enpresa zen eta 1 administrazio publikoko enpresa zen.\nDomèvre-en-Haye (1,8 km)\nMinorville (1,9 km)\nNoviant-aux-Prés (2,5 km)\nMartincourt (3,1 km)\nTremblecourt (3,4 km)\nRogéville (5,1 km)\nManoncourt-en-Woëvre (5,2 km)\nBernécourt (5,2 km)\nGrosrouvres (5,3 km)\nBNF: 152644177 (data)\nOrriaren azken aldaketa: 13 iraila 2020, 22:42.


Guiard y Larrauri, Adolfo - Auñamendi Eusko Entziklopedia\nPintore bizkaitarra. 1860ko abuztuaren 10ean jaio zen Bilbon eta bere sorterrian hil zen 1916ko martxoaren 8an.\nIsidoro eta Anselmo pintoreen aita izan zen. Antonio Maria de Lecuona eta Ramon Marti y Alsina maisuekin egin zituen ikasketak. Paris (1878) eta Londresera bidaiatu zuen eta hainbat egonaldi egin zituen hiriburu horietan. Artista buhame eta kezkatsua izan zen. Pintura apaingarria lehenetsi zuen. Hala, hainbat enkargu jaso zituen eta, era berean, euskal eraikin askotan paratzeko beirategietako kartoi ugari egin zituen (Bilboko Arte Ederretako Museoa). Bere artegintzaren barruan Sociedad Bilbaína delakoak 1887an eskatuta pintatu zituen En la terraza eta Cazadores mihiseak eta La siega eta La promesa margolanak dira bere obra adierazgarrienak, azken biak Bilboko Sota familiaren bilduma itzelean kokatzen dira. Obra, marrazki, akuarela, auto-erretratu, erretratu, olio edota apunte ugari egin zituen eta baita proiektu asko ere. Bere estiloari buruz zera aupatzen zuen Unamunok:\n"Guiarden pintura-artean ertza nagusitzen da; bere irudiak siluetak dira. Margolan gehienak txikiak dira eta pintura baino gehiago marrazki argituak direla esan daiteke. Lehenengo irudia marrazten zuen eta, ondoren, kolorea ematen zion, ardura osoz. Kolore arin eta gardena. Guiarden irudi humanoak naturalak dira. Naturaren baitakoak direla esan nahi dut, zuhaitz bat bezalaxe. Irudi humano begetatiboak dira eta udaberriko berde freskoz hornituak, ahalik eta gutxien nabarmendu nahirik ez. Bizitasuna duten gizonak dira, apaingarriak eta sinpleak, abanikoetako txinatarrak bezalaxe"; (itzulpen moldatua gaztelaniatik).\nZuloagaren ustez, euskal pintura berezitu baten sortzailea zen:\n"Hari zor diogu, ia euskal artista guztiok, gure obrak izan dezakeen independentzia eta izaera"; (itzulpen moldatua gaztelaniatik).\nEta Juan de la Encina kritikari bikainak berretsi egiten du hori:\n"Gaztaroan Parisetik ekarritako ernamuinak, hemen Pariseko bestelako ekarpenik gabe garatu ziren. Bere artea, beraz, etengabeko bilakaeran murgildu zen, baina beti norabide berean eta zuhurtzia handiz. Horretan ere Guiard bere herrialdearen ordezkari izan zen, eta garai batean Parisen lehenesten ziren arte eta joerak ekarrita, arte-forma berrietako joerak ere ekarri zituen. Horrela, gure artegintza txikian ikuspegi guztiak barneratu zituen. Haren atzetik etorri ziren artista guztiek (Anselmo Guinea salbuetsita, inork ez ziolarik haren arteari ezer zuzenean ematen), berehala Bilbon finkatu zen Guiarden ildo modernoei jarraitu zieten. Gure nabigatzaileek oso antzinatik munduko eremu guztiekin lotura fisikoa ezarri duten moduan, ezarri zuen berak etengabeko lotura ekoizpen artistikoaren foku moderno bizi eta anitzagoarekin. Ordutik, euskal arte deritzonari Frantziako arte modernoaren eragina dario" ; (itzulpen moldatua gaztelaniatik).\nAlborengoak jota hil zen. 1927an Bilboko hiriak banku-iturri sinple bezain artistiko bat eskaini zion hiriko parke batean.


Bejondeizuela gaztek! - Orio - Karkara.eus\nKarkara 2015-11-04 13:19\nErdi kanpotik eta erdi barrutik bizi ditut aurten Gazte Festak. Ez naiz beste urteetan bezain barruan egon, ezta erabat kanpoan ere. Hainbat faktore izan dira nire inplikazio maila txikitu dutenak, baina hori beste kontu bat da.\nOraingoan herriko gazteen lana goraipatzera nator. Izan ere, bileratara joan eta azkenaldian huts eta ilun sentitzen nuen gaztetxea jende berriz beteta ikusteak barrenak mugitu dizkit. Barrenak hainbat gauzek mugitu dizkidate.\nOrain arte horrelako festarik antolatu ez zuten gazteek –asko ez nituen ezagutu ere egiten, urte askotarako– erakutsi duten gogoak, adibidez. Ez dira gutxi izan, eta hori fundamentua!\nBeteranoek ere ez dute gutxiago merezi. Beste urteetan topera aritutakoak, berriz ere, martxan ikusteak asko poztu ninduen. Galdutakoa berreskuratzeko gogoa zegoela ikusten zen.\nParte-hartzea ere txalotzekoa izan zen. Aitortu beharra daukat banuela beldur pixka bat, baina paella lehiaketaren egunean plazan sortu genuen laranja koloreko mareak segituan uxatu zituen nire beldurrak.\nKixkurne ere oso dotore zegoen plazan zintzilik. Beste mila gauza ere esango nituzke, baina ez dut tokirik.\nOrain, egindako lan guztia txalotu eta hurrengo urteko Gazte Festak aurtengoak bezain onak edo hobeak izatea desiratzea –eta horretarako lan egitea– besterik ez zaigu geratzen.


Ergelkeriaren balizko azalpen zientifiko bat - Zientzia Kaiera\nEgungo gizateriak dituen arazoen zerrenda egitea lan amaigabea da: politika eta ekonomia arazoak, gerra, gosea, kutsadura, hezkuntza gabezia, indarkeria, eta abar luze bat. Gizateriaren egoera benetan larria da eta, nekez esan daiteke hobera egingo dugunik. Nola liteke espezie batek bere burua suntsitzen duten ekintzak aurrera eramatea? Azal al daiteke hori zentzuzko argudioren batekin? Zalantzarik gabe, bai.\nAipatutako arazoen iturrira jotzen badugu, kasu gehienetan giza-portaera komuna ikusi ahal izango dugu: ergelkeria. Ergelkeria nonahi hedatuta dago eta izurria baino azkarrago zabaltzen da gizartearen maila guztietan. Ergelak gizartearen gainbeheraren indar eragile garrantzitsuena izan ohi dira, eta lobby suntsitzaile horrek, tximeleta-efektuari esker, kalte izugarriak eragiten ditu.\nKontu horren harira, Carlo Maria Cipolla -italieraz ahoskatu, mesedez: /chipol∙la/- ekonomia-historialariak 1988an argitaratu zuen lan bikaina ekarriko dut plazara: ergelkeriaren oinarrizko legeak. Allegro ma non troppo liburuan le leggi fondamentali della stupidità umana kapituluan jorratu zuen gaia Cipolla jaunak eta, era ezin hobean 5 lege proposatu zituen ergelkeriaren teoria azaltzeko. Jarraian lege horiek azalduko dizkizut, ene irakurle, eta bere analisiari zenbat deskribapen estatistiko gehituko dizkiot gaia argitze aldera.\nErgelkeriaren 1. Legea: “Munduan dagoen ergel kopurua beti gutxietsi egiten dugu, eta hori saihestezina da”.\nLehen legeak garrantzirik gabekoa badirudi ere, oinarri-oinarrizkoa da ergelkeria ulertzeko. Esperimentalki edonork froga ditzakeen bi premisa hauetan oinarritzen da: 1) adimentsutzat hartzen ditugun pertsonak, bat-batean, portaera ergelak izaten hasteko duten gaitasuna eta 2) edonon eta edonoiz ergelek espontaneoki agertzeko duten gaitasuna. Ikuspuntu matematikotik, Ψb gizartean dagoen pertsona ergelen benetako frakzioa bada eta Ψz ikerketa baten ondoren zenbatetsitako ergel-frakzioa bada, beti beteko da Ψb > Ψz izatea.\nLege horren hiru korolario proposatu zituen beranduago G. Livraghi idazleak, eta horien frogapena ere bat-batekoa da ikuspuntu esperimentaletik.\n1. Korolarioa: “Guztiok dugu ergelkeriaren faktorea eta uste duguna baino handiagoa da”.\n2. Korolarioa: “Portaera ergelak konbinatzen direnean, eragina geometrikoki handitzen da, hau da, efektua biderkatu egiten da batu beharrean”.\n3. Korolarioa: “Portaera adimentsuen konbinaketak efektu txikiagoa du portaera ergelen konbinaketak baino”.\nKorolario horiekin erabateko adostasuna adierazi behar dut, izan ere, erraza da frogatzea ergel talde baten ahalmen suntsitzailea ergel horiek era isolatuan dutena baino askoz ere handiagoa dela, baina, ez dela gauza bera gertatzen pertsona azkarren kasuan.\nErgelkeriaren 2. Legea: “Ergela izateko probabilitatea pertsona horren beste edozein ezaugarrirekiko independentea da”.\nOso zabaldua dago, zoritxarrez, ergelak gizartearen maila baxuetan metatzen direla pentsatzeko uste okerra. Huts barkaezina. Pertsona jakin baten ergeltasuna ezin da bere beste edozein ezaugarrirekin korrelazionatu. Hortaz, hezkuntza maila altua duten pertsonen lagina aztertu ezkero ergelen frakzio, Ψ, esanguratsua lortuko genuke, espero litekeena baino askoz ere handiagoa -bide batez, 1. legea betetzen delako-. Hori frogatzeko, Cipollak unibertsitate bateko bedelak, langileak, ikasleak eta irakasleak aztertu zituen eta ondorio latzetara iritsi: talde guztietan, unibertsitateko katedradun, lehen mailako ikasle, idazkari edo atezain izan arren, Ψ ergel-frakzioa agertu zen.\nErgelkeriaren analisi estatistikoa: zenbait kontzeptu\nPertsona edo ekintza jakin bat ergela den edo ez erabakitzeko, Cipollak eta Livraghik jarraian azaltzen den ereduaren alde egin zuten (1. Irudia). Eredu horren arabera, X ardatzean aztertzen ari garen pertsonaren edo ekintzaren irabazia/galera adierazi behar da eta Y ardatzean ekintza edo pertsona horren ondorioz gizarteak jasaten duen irabazia/galera -kontuak errazte aldera, –100/+100 eskala arbitrarioa erabiliko dut, baina ohar zaitez, irakurle, praktikan ergelkeriaren ondorioak infinituak izan daitezke-.\n1. Irudia: Ergelkeria identifikatzeko erabili beharreko grafikoa.\nProposatutako ereduan, lau ekintza mota daude (2. Irudia). 1. Koadrantean kokatutako ekintzek pertsonarentzat zein gizartearentzat onuragarriak dira, bi efektuak positiboak direlako -adimentsuen koadrantea, A-. 2. Koadranteko ekintzak, akzioa egin duenarentzat kaltegarriak dira baina gizarteak, edo beste norbaitek, irabazia lortu du -inuzenteen koadrantea, I-. 4. Koadranteak kokatutakoak, pertsona maltzurrak dira, M, izan ere, irabazia lortzeko gizarteari kalte egiten diote. Arriskutsuena azkenerako, alegia, 3. koadrantea: euren burua kaltetuz besteei kalte egiten diotenak -ergelen paradigma, E, zalantzarik gabe-.\n2. Irudia azaltzearren, demagun lapur batek 30 unitateko irabazia lortzeko denda bateko atea puskatu behar izan duela, dendariari 20 unitateko galera sorraraziz (30, –20). Ekintza hori M motakoa da, maltzurra, zalantzarik gabe. Aldiz, demagun norbaiti 50 euro eskatu dizkiodala eta, kudeaketa on baten ondorioz 75 euro lortu ditudala. Dirurik itzultzen ez badiot, bere portaera 2. koadrantean kokatzen da, hau da, inuzentea izan da. Analisi horrek ergelkeriaren urrezko legea definitzea ahalbidetzen du.\n2. Irudia: Adibide gisa, lau ekintzen kokapena adierazi da grafikoan. (90,40) ekintza adimentsua da, (–50,75) ekintza inuzentea da, (30, –20) ekintza maltzurra da eta (–60, –40) ekintza ergela da.\nErgelkeriaren 3. Legea (Urrezko legea): “Ergelak beren burua kaltetuz gizarteari edo beste pertsona talde bati galerak sortzeko gai diren pertsonak dira”.\nErgelkeria portaera irrazionala izanik, pertsona adimentsuei ziria sartzea nahiko ohikoa da, izan ere, pentsamendu arrazionalarentzat ulertezina da ergelkeriaren mekanismoa. Bestalde, irakurle, ohar zaitez grafikoa bitan ebakitzen duen diagonala defini daitekeela: POM lerroa deritzona (3. Irudia). Diagonal horren eskuinera dauden akzioek, era batera edo bestera, onura globala dakarte. Adibidez, lapur batek 1.000 euro lapurtzeko 200 euroko kaltea egiten badu, maltzur-adimentsua da (Ma), baina, 1.000 euro lapurtzeko 10.000 euroko kaltea egiten badu, maltzur-ergela da (Me). Beraz, adimentsuek (A), inuzente-adimentsuek (Ia) eta maltzur-adimentsuek (Ma) onura globala bultzatzen dute. Aldiz, ergelek (E), inuzente-ergelek (Ie) eta maltzur-ergelek (Me) gizartearen kaltea areagotzen dute. Beraz, irakurle, horrek ergelen azpitalde bat definitzea ere ahalbidetzen duela, alegia, besteei egindako kaltea baino kalte handiagoa jasaten dutenak -horiek ergel gorenak dira, edo ergel-ergelak-.\n3. Irudia: POM lerroaren irudikapena. A: adimentsuak, I: inuzenteak, E: ergelak, M: maltzurrak. Azpitaldeak: Ia: inuzente-adimentsuak, Ie: inuzente-ergelak, Ma: maltzur-adimentsuak, Me: maltzur-ergelak.\nBestalde, bada ergelak oso arriskutsuak egiten dituen efektu garrantzitsua. Ergelen erasoak guztiz irrazionalak izan ohi direnez, ezinezkoa da horien aurkako babes-mekanismo arrazionalik prestatzea. Gainera, zenbaitetan adimentsuek, maltzurrek eta inuzenteek ergelen lankidetza behar izaten dute beren ekintzak aurrera eramateko. Hainbat ondorio larri dakartza horrek, baina guztiak hondamendian amaitzen dira.\nErgelkeriaren 4. Legea: “Ez-ergelek ergelen indar kaltegarria gutxiesten dute. Ez-ergelei sarritan ahaztu egiten zaie edonon eta edonoiz, egoera edozein izanik ere, ergelekin elkartzea akats larria dela”.\nLege hori kontuan ez hartzeak gizateriaren historiako hondamendirik handienak ekarri ditu eta gizarte askoren gainbeheraren arrazoia izan da. Horregatik, 5. legea psikologian aski ezaguna den Dunning-Kruger efektuan ikus daiteke. Teorikoki, ezagutzak eta adimenak erlazio lineala izan behar dute -zenbat eta gehiago jakin, orduan eta portaera adimentsuagoa izen beharko genuke-, baina, Dunning-Kruger efektuaren kausaz, ergelek adimentsuek baino jakintza gehiago dutela uste dute (4. Irudia). Horrek, aldi berean, 5. legea baieztatzen du.\n4. Irudia: Dunning-Kruger efektua dela-eta, esperientzia/ezagutza minimoa duten pertsonek beren buruarekiko konfiantza maximoa izaten dute. Irudia: artandtechnology.com.au\nErgelkeriaren 5. Legea: “Ergelak pertsonarik arriskutsuenak dira”.\nErgelen efektu suntsitzaileak ergelkeriaren 5. legea baieztatzen du, gainera, gogoratu ergelek beti gizartearen ongizatea murrizten dutela. Azkenik, Cipolla jaunak 5. legearen korolarioa proposatu zuen:\n5. Legearen korolarioa: “Ergelak maltzurrak baino arriskutsuagoak dira”.\nErgelkeriaren analisiari amaiera emateko, 6. legea proposatu behar dut Cipollaren lana eguneratzeko asmoz. Kontuan hartzen badugu POM diagonalaren ezkerrera dagoen populazioak gizartea txirotzen duela, eta diagonalaren eskuinera dagoenak gizartea aberasten duela (3. Irudia), ez legoke arazorik populazioaren erdia diagonalaren alde banatan balego. Gizarte idealean, pertsonak lau koadranteetan uniformeki banaturik leudeke (5. Irudia), baina, efektu suntsitzaile bat gehitzea falta izan zitzaion Cipollaren analisiari.\n5. Irudia: Populazioaren banaketa ideala.\nGogoratu, irakurle, 1. legearen azalpenean adierazi dudala adimentsutzat hartzen ditugun pertsonak, bat-batean, portaera ergelak izaten hasteko duten gaitasuna. Jakina, hori ez da inoiz alderantziz gertatzen. Ondorioz, historian aurrera joan ahala, populazioaren frakzio adimentsua ergeltzen doa pixkanaka-pixkanaka (6. Irudia). Prozesu horren abiadurak finkatzen du gizarte antolatuen gainbehera eta, gogoratu, ez direla gutxi mapatik desagertu diren inperioak eta herrialdeak.\n6. Irudia: Ergeltze-prozesuaren fluxuak.\nPopulazio-transferentzien edo ergeltze-prozesuen ondorioz, populazioaren benetako banaketa eliptikoa izan ohi da, non ergel-frakzioa beste hiru koadranteetan kokatutako populazioa baino askoz handiagoa den (7. Irudia).\n7. Irudia: Populazioaren banaketa erreala. Koadrante ergela populatuena izaten da.\nGizartearen eliptizazioaren analisiak lege berri bat proposatzera narama, termodinamikaren bigarren legean inspiratzen dena.\nErgelkeriaren 6. Legea: “Gizarte isolatu baten ergelkeria beti handiagotu egiten da balio maximo bat lortu arte”.\nAmaitzeko, bada, ene irakurle, gogora itzazu ergelkeriaren 6. legeak hemendik aurrera izan ere, eta Edmund Burke-ren esaldi ezaguna parafraseatuz, honatx ergelkeriaren analisi sistematikotik azpimarra dezakedan azken ondorioa:\n“The only thing necessary for the triumph of stupidity is for non-stupid people to do nothing”.\nC.M. Cipolla: Allegro ma non troppo, Il Mulino, 1988.\nG. Livraghi: Il potere della stupidità, Monti & Ambrosini Editori, 2004.\nJ. Kruger, D. Dunning: Unskilled and unaware of it: how difficulties in recognizing one’s own incompetence lead to inflated self-assessments, Journal of Personality and Social Psychology, 77, 1121-1134, 1999.\nArgitalpen-data: 2014/07/01 · Atala: Dibulgazioa, Kolaborazioak\nAlbert Einstein “Bi gauza infinito bakarrik ezagutzen ditut, unibertxoa eta gizadiaren ergelkeria eta lenengoaz ez nago seguru..”\nNere ustez bere ergelkeria onartzen duen norberak badu ergela dela jakiteko behar den jakinduria.\nBere ergelkeria onartzen ez duenak, ordea bi aukera ditu;\nA) 100% jakintsua da eta ez du berez ergelkeriarik;\nB) 100% ergela da eta ez du bere ergelkeriaz jabetzeko behar adiña jakinduriarik.\nNik zalantzaren aurrean B) aukera dela egokiena emango nuke.\nInteresgarria diozuna, Iñaki. Edozein kasutan, Cipollaren arabera inor ez da izatez ergela edo jakintsua: momentuak ditugu bi posizioetan.\nHala ere, nik ere “B” aukeraren alde egingo nuke normalean.\nMila esker erantzunarengatik. Jeitxi egin dut liburua eta arretaz irakurriko dut.


0 eta 6 urte bitarteko haurrak dituzten familiei zuzenduriko zerbitzu bat da.\nPertsona fisikoek edo haien ordezkariek.\nErrenterian erroldatuta egon behar dira\nIzena emateko epean, izen-emate orria osatuta eta sinatuta eskatuko da.\nE_PMAN Eskaera orria\nIzen-emate epea amaitzean eta plaza batekin saritua izan dela jakinaraztean, ZU! zerbitzuan ordainketa egin daiteke edo jakinazpen mezuan zehazten den kontu korronte zenbakian transferentzia egin.\nZU! Zure Udala - Arreta Zerbitzua (Udaletxeko beheko solairuan): 7:30-15:00 astelehen, asteazken eta ostiralak. 7:30-19:00 astearte eta ostegunak.\nArgibideak 943 44 96 06 telefono zenbakira deitu daiteke.\nIzen-emate orria ZU! zerbitzuan eskuratu daiteke eta gazteria.errenteria.eus web orriaren bitartez ere.\n- - "UDAKO OPORRAK", UDAL LUDOTEKAK ETA FAMILIA GUNEA ZERBITZUAK.\nUDAL AISIALDI ZERBITZUAK (por cada menor) -\na) Kanpamentuak (eguneko) 20,72 €\nb) 3-6 urte bitartekoentzat udaleku irekiak (eguneko) 4,15 €\nc) 6-12 urte bitartekoentzat udaleku irekiak (eguneko) 5,18 €\n2019/2020 ikasturtea -\nUDAL LUDOTEKAK (por cada menor): -\nMatrikulak irailean: -\nIkasturte osorako 41,20 €\nProba moduan 3 hilabete 20,60 €\nMatrikulak urtarrilean: -\n6 hilabete urtarriletik ekainera 30,40 €\nMatrikulak apirilean: -\n3 Hilabete matrikula arrunta edo proba moduan 20,60 €\nFAMILIA GUNEA (familia bakoitzak) -\n2020/2021 ikasturtea -\nUDAL LUDOTEKAK: -\nHaur bakoitzeko -\nIzen ematea irailean: -\nIkasturte osorako 41,45 €\nProba moduan 3 hilabete 20,72 €\n6 hilabete urtarriletik ekainera 30,58 €\n3 hilabete matrikula arrunda edo proba moduan 20,72 €\nFAMILIA GUNEA -\nFamilia bakoitzak -\n3 hilabete matrikula arrunta edo proba moduan 20,72 €\n- - 2. artikulua.-\nJarraianaipatzen diren hobariak aplikatzeko, ezinbestekoa da adierazitakodokumentazioa aurkeztea eskaera egiteko garaian.\nZERBITZU GUZTIETAN APLIKATU BEHARREKOAK: -\nA) Oinarrizko errenta edo larrialdiko laguntza jasotzen dutenak. -\nBizikidetza-unitateko edozein kidek Diru-sarrerak Bermatzeko Errenta edo Gizarte Larrialdiko Laguntza jasotzen badu matrikulazio garaian %100eko hobaria aplikatuko zaio. -\nAurkeztu beharreko dokumentuak: -\n- Diru-sarrerak Bermatzeko Errenta jasotzen badu, Lanbidek emandako ziurtagiria. -\n- Gizarte Larrialdiko Laguntza jasotzen badu, Gizarte Zerbitzuek emandako agiria. -\nAipatutako dokumentuak matrikula gauzatzean aurkeztu behar dira eta ez da ezer ordaindu behar. -\nUDAL AISIALDI ZERBITZUETAN ETA LUDOTEKETAN APLIKATU BEHARREKOAK: -\nB) Familia ugariak 50 %\nAurkeztu beharreko dokumentuak: - Familia liburua. -\nC) Seme/alaba bat baino gehiagoren izena ematea 20 %\nD) Beste egoera batzuk: Errenteriako udaletxeko udaleku, ludoteka edota familia gunean parte hartzen dutenek dagokien tasaren ordainketan salbuetsita egongo dira, beti ere Hezkuntza edo/eta Gizarte Zerbitzuak saileko esku-hartze edo programen osagarri direnean. Onura, programan edo esku-hartzean baja eman bitarte mantenduko da edo aipatutako sailek salbuespen moduan jarraitzea erabakitzen duten bitartean. -\n“Udako Oporrak ” programan parte hartzea eta udal ludotekatako zerbitzuak eskaintzea.\n1. ZU! bulegoak, osatuta eta sinatuta dagoen orriaren erregistroa egingo du. Herritarrari adierazi, izen-ematea amaitu eta gero mezu bat helaraziko zaiola parte hartzeko aukera duen ala ez jakinarazten eta ordainketaren inguruko xehetasunak.\n2. Izen-emate orria Gazteria sailera bideratuko da.\n3. Izen-emate orri bakoitzari zenbaki bat jarriko zaio. Txanda bakoitza "1" zenbakitik hasiko da eta izen-emate orriak txanda/izen-emate eguna/erregistro zenbakiaren arabera izango da.\n4. Izen-emate epea amaitzean, txanda batek ez badu familia kopurua gainditu (18 familia), mezu bat helaraziko zaio plaza batekin saritua izan dela jakinarazten. Mezu berean, ordainketa nola egin daiteke azalduko da eta ordainketa burutzeko epea ere.\n5. Txanda batek familia kopurua gainditu ezkero, familia bakoitzari dagokion zenbakia jakinaraziko zaio eta zozketa eguna / ordua ere. Zozketa eta gero plaza batekin saritua bada, ordainketa nola egin daiteke azalduko da eta ordainketa burutzeko epea ere.\nItxaron zerrendan geratu diren guztiek bi aukera hauek izango dituzte:\n– Berak aukeratutako txanda horretan itxaron zerrendan geratu ahal izango da, bajaren bat egon ezkero aukera eduki dezan.\n– Aukeratu ez duen beste txanda batean tokia egon ezkero, e-mailez adieraziko zaio urriaren 1eko astean bertan, ze aukera egon daitezkeen aldaketa burutzeko. Bi egunetako epean erantzun beharko du e-maila interesa duen pertsonak. Kasu horretan ere, eskaera eskaintza baino haundiagoa balitz, zozketa bidezko prozedurari ekingo genioke (zozketa prozesuan adierazten den bezela)\n- Familia bakoitza bakarrik txanda batean eman dezake izena (astelehenetik larunbatera). Familia batek, 0-6 urte bitarte dituzten umeak izena eman dezakete, kide guztiak familia bat izanik.\n- Izena ematen duten familiak Errenterian erroldatuta egon behar dute.\n- Familia bakoitzak ondorengo epe hauetan izena eman dezake:\nHiru hilabate (proba): Irailean / urtarrilan edo apirilan\nSei hilabete: urtarrila-ekaina\nProba moduan, hiru hilabetez matrikulatu ahal izango dira lehen aldiz parte hartzen duten haurrak. Proba bukatu ondoren, ikastaro bukaera arte zerbitzuan jarraitzeko aukera izango dute ikasturte osoari dagokion kuota zatia ordaindu eta gero.\nProba garaia behin egingo da eta ezin izango da ez urte berean ezta ondorengo urteetan ere errepikatu.\n- Familia bat baja ematen bada eta txanda horretan itxaron zerrenda izanez gero, ondorengo familiak txanda hartzeko aukera izango du.\n- Izen ematea txanda batean egin bada, ikasturtean zehar, ezin izango da beste txanda batetara aldaketarik egin.\n- 0-6 urte bitarteko umeen familiak beste seme-alaba bat badute 6 urte baino gehiago dituena, umea familia gunera ekarri ahal izango dute baina erreferentziazko helduak duen errola jarraituko du.\n- Saio bakoitzean bidelagun bat egongo da. Bere helburua ez da saioa dinamizatzea, eginkizun hori umearekin datorren erreferentziazko helduari dagokio.


Variolae vaccine izeneko birusak sorturiko gaixotasun infekzioso eta kutsakorra da nafarreria edo baztanga. Haren zientzia izena latinetik dator, "zikina" edo "zikinduta" esan nahi du eta gaixoari aurpegian eta gorputzean agertutako koskorrei egiten die erreferentzia. Milaka urtetan zehar nafarreri izurrite asko egon dira, baina nazioarteko txertatze programa arrakastatsu baten ondoren, gaixotasuna errotik kentzea lortu da. Azken kasua Somalian izan zen, 1977an.\nVariolae vaccine izeneko birusak sorturiko gaixotasun infekzioso eta kutsakorra da nafarreria edo baztanga. Haren zientzia izena latinetik dator, "zikina" edo "zikinduta" esan nahi du eta gaixoari aurpegian eta gorputzean agertutako koskorrei egiten die erreferentzia. Milaka urtetan zehar nafarreri izurrite asko egon dira, baina nazioarteko txertatze programa arrakastatsu baten ondoren, gaixotasuna errotik kentzea lortu da. Azken kasua Somalian izan zen, 1977an. Laborategi batzuetan gordetako erreserbak izan ezik, nafarreria sortzen duen birusa ezabatuta dago. Hala ere, azkenaldian beldurra dago ez ote den birusa arma biologikotzat erabiliko. (eu)\nVariolae vaccine izeneko birusak sorturiko gaixotasun infekzioso eta kutsakorra da nafarreria edo baztanga. Haren zientzia izena latinetik dator, "zikina" edo "zikinduta" esan nahi du eta gaixoari aurpegian eta gorputzean agertutako koskorrei egiten die erreferentzia. Milaka urtetan zehar nafarreri izurrite asko egon dira, baina nazioarteko txertatze programa arrakastatsu baten ondoren, gaixotasuna errotik kentzea lortu da. Azken kasua Somalian izan zen, 1977an. (eu)


Gaiak jartzea, gai bakarra dagoenean | Kultura | Berria\nGaiak jartzea, gai bakarra dagoenean\nInguruan gai batek agintzen duenean, gai jartzaileen esku dago hura plazaratzea edo ez, eta zer ertzetatik. Hautua kontzientea izatea, zerbait berria ekartzea eta orekak zaintzea izan daitezke gakoetako batzuk.\nHaiek dira bertso saioen ildoa zehazten dutenak; erabakitzen dutenak bertsolariak zeri kantatuko dion; zer aterako den plazara. Nola jarri gaiak, baina, aktualitatea gai bakar batek zeharkatzen duenean? Joan den martxotik, pandemiarekin lotuta daude jendearen mintzagai eta kezka gehienak. Testuinguru horrek, maila handian edo txikian, mugatu egiten du gai jartzaileen lana; ohi baino gehiago eragin behar diote irudimenari. Egoera hori bizi dute Amaia Ugaldek eta Amaia Agirrek. Udazkenean egitekoa den Bizkaiko Bertsolari Txapelketako gai jartzaile taldean dago Ugalde, eta plazaz plaza ibiltzen da Agirre. Bakoitzak bere ikuspuntutik, baina biek bat egin dute gauza batean: gai jartzailearen esku dago gaiak aurkezteko orduan ikuspuntua zaintzea, eta gai bakoitzaren ertzak erdigunera eramatea.\nHaien egoera konplexua dela aitortu du Ugaldek: «Guk egunerokotasuna dugu inspirazio iturri, eta, orain, elkarrizketa gehienetan gai hori nagusitzen da. Horregatik, gehiago kostatzen da gaiak ateratzea». Aurki egingo dute Bizkaiko Bertsolari Txapelketa, eta gai jartzaile arituko da. Azaldu duenez, udaberrian hasi ziren txapelketarako lanean, eta baita saio batzuk egiten ere. Gero, dena eten egin zenean, batzartzen eta gaiak sortzen jarraitu zuten, baina ez zekiten haien lanak balioko ote zuen. Orain, berriz ari dira gaiak prestatzen, baina sormen aldetik «mugatuago» daude, eta ezjakintasunak hor jarraitzen du. «Azken momentura arte ezingo dugu jakin zein den egoera, eta orduan errepasatu beharko dugu dena; bestela, pentsa, agian jartzen diegu parrandan daudela, eta egun horretan debekatuta dago tabernetan egotea».\nUgalde ez bezala, Agirre plazan ibiltzen da, eta azken hilabeteetan, gaiak jartzen ez ezik, bertsotan ere aritu da behin baino gehiagotan, askotariko plazetan. Kantatzean, entzuleen beroa sentitu gabe aritzea «deserosoa eta zaila» gertatu zaiola aitortu du, baina gaiak aurkezteko orduan, berriz, aktualitateari izkin egiteko askatasuna sentitu duela: «Oso modu naturalean jarri ditut bestelako gaiak ere».\nHaien esperientziak ezberdinak dira, baina biek uste dute, egungo testuinguruan ere, edozein gairen arrakastaren gakoa ikuspuntuan dagoela. Agirreren iritziz, ezinbestekoa da egoeraren eta plazaren analisi egokia egitea, hartzen den hautua hartuta, «kontzientea» izan dadin: bai egoerari ihes egitean, eta baita hari kantari jartzean ere. Azaldu duenez, ez da derrigortuta sentitzen birusaren inguruko gaiak jartzeko, eta saio oso bat egin izan du «egoera ia-ia aipatu ere egin gabe», saioaren hasieran entzuleak jakinaren gainean jarrita.\nHalere, jabetzen da gaia atera gabe saioa «hankamotz» gelditzen dela. «Egia da saioa ezin dela ohiko moduan hasi, ezer gertatuko ez balitz bezala. Entzuleak maskara jantzita egoten dira, elkarrengandik metro eta erdira gutxienez. Sartu aurretik izen-abizenak hartzen dituzte, baita eskuak garbitu ere. Bertsolari eta gai emaile bakoitzak bere mikrofonoa dauka. Baldintza asko aldatu dira. Saio asko geratu dira bertan behera, eta bertsolari asko autonomoak dira. Ondorio asko eragin ditu sortzaileongan», nabarmendu du. Testuingurua hori izanik, harentzat garrantzitsua da gaien abiapuntua zaintzea, eta bertsolariari «beretik» kantatzeko aukera ematea: «Bizipenetatik aritzea aberasgarria eta emankorra iruditzen zait».\nAntzeko iritzia du Ugaldek ere. Koronabirusaren gaia atera, ez atera; zer neurritan, nola... Erabakitzen dena erabakitzen dela, «oreka» topatzea da gakoa harentzat. Izan ere, beharrezkoa ikusten du gaia aipatzea, baina baita entzuleei beste gauza batzuk entzuteko aukera ematea ere; eta bertsolariei beste gauza batzuei kantatzekoa. «Bertsolariak ere ibiliko direlako gaiari ertzak bilatu nahian, eta guk ere hori egin behar dugu: zerbait berria atera, entzun ez den zerbait, eta bertsolariari lagundu gauza on bat egin dezan. Hori da erronka niretzat».\nEz da lehen aldia aktualitatean gai bat nagusitzen dena. Orain agerikoagoa izan daiteke, baina askotan izaten dira saihesteko zailak diren gertaerak eta egoerak. «Nik inoiz sentitu izan dut festen inguruko aipamena egin beharra, edo mundialak, Olinpiar Jokoak, hauteskundeak... Baita azalekoagoak diren kontuak ere», adierazi du Agirrek. Halere, esan du halako egoerak ez dutela «itotzen», beti «mugitzen» duten gaiak erdigunera eramaten saiatzen delako. Ugaldek ere sarritan sentitu izan du inguruan zerbait «puri-purian» dagoenean, edo taldean antzeko ezaugarriak dituzten pertsonak daudenean, antzeko gaiak ateratzera jotzen dutela etengabe. «Baina beti ahalegindu behar dugu askotariko gaiak eramaten plazara», nabarmendu du.\nGai bakarra dagoela dirudienean ere, plazara eramateko gai asko egon baitaitezke; abiapuntu asko, begirada asko, bizipen asko. Horiek bilatzean eta aurkeztean datza gai jartzaileen lana.


Donostia Zinemaldia :: Elkanoren bigarren lehorreratzea Donostian\nHemen zaude: Lehen orrialdea > 67. Edizioa 2019 > Zinemaldiaren Egunkaria\t> Elkanoren bigarren lehorreratzea Donostian\nElkanoren bigarren lehorreratzea Donostian\nMalagako (Espainia) zinema-jaialdiko estreinaldian txikota askatu ondoren, eta uztailetik zine aretoetan bidearen zati bat eginda, Elkano, lehen mundu bira animazio film luzea atzo porturatu zen Donostia Zinemaldian. Angel Alonsok buru izan duen lantaldearen abenturazko filmak nazioarteko ibilbidean urrats bat gehiago eman du, honenbestez.\nInoizko abenturarik handienetako baten –Magallanesen agintepean hasi eta Juan Sebastian Elkanok amaitutako lehen mundu-biraren– kontakizuna animaziozko film baten bidez egitea oso eginkizun konplikatua izan da Dibulitoon bezalako estudio txiki batentzat, zuzendariak aitortu duenez. “Proiektua orain dela hamabost urte jaio zen baina alboan utzi behar izan genuen; gerora, mundu-biraren bosgarren mendeurrenaren harira berriro ekin genion eta lortu dugu burutzea”, dio Alonsok.\nMundu-bira bezalaxe, filma zailtasunez betetako hiru urteko abentura izan da egileentzat. Erronka teknikoak, finantziazioa, eztabaida historizistak, edota estreinaldi garaian karteldegian ekoizpen erraldoiekin kointziditzea izan dira Elkano, lehen mundu bira egitasmoaren ekaitzak, goseteak eta aurkako tribuak. Zuzendariak azaldu duenez: “Lantalde oso baten ahalegin itzelaren emaitza da filma eta oso pozik nago lortu dugunarekin”.\nElkanoren abentura kontatzeko osagaietako bat musika izan da eta lantalde horren parte izan dira, besteak beste, soinu-bandaren egile Joseba Beristain konpositorea, musika interpretatu duten Euskadiko Orkestra Sinfonikoa eta Donostiako Orfeoia, Enrike Solinis antzinako musikan adituaren Euskal Barrokensemble taldea, eta filmeko abestiaren sortzaileak, La Oreja de Van Gogh taldea.\nAngel Alonso zuzendaria